Gour (yezhoniezh) - Wikipedia\nEr yezhoniezh e vez implijet an termen gour (saozneg: person) evit komz eus un doare deiktelezh pa reer dave da berzh un daveenn er przegad, da skouer an hini a zo o komz, an hini pe ar re m'emeur o kaozeal gante ha/pe an hini pe ar re m'emeur o koazeal diwar o fenn.\nPeuliesañ e tenn natur ha niver raganvioù raganvioù ur ur yezh bennak d'ar gourioù yezhadurel implijet ganti. Pa vez displeget ar verboù er yezh-mañ'r-yezh e reer ivez dre vras hervez ar gourioù yezhadurel.\nGant an holl yezhoù implijet gante gourioù yezhadurel e vez graet an diforc'hioù-mañ da heul atav:\nAn tri gour diazez (unander)\nAr c'hentañ gour: dave a ra d'an hini a zo o komz pe ar c'haser; brezhoneg: "me"\nAr eil gour: dave a ra d'an hini m'emeur o komz outañ/i ar resever; brezhoneg: "te"/"c'hwi" (unander)\nAr trede gour: dave a ra d'an hini m'emeur o komz diwar e benn pe he fenn: "eñ"/"hi"\nKemmañ a c'hell an diforc'hioù gour alies ivez hervez an niver.\nE brezhoneg hag e meur a yezh europek all ne vez diforc'het nemet an unander hag al liester. E yezhoù all, avat, e vez graet diforc'hioù niverel all, dreist-holl dre ober ivez gant an daouder, da skouer en arabeg:\nكتب ("Skrivañ", amzer a-vremañ)\nTrede gour gourel unander: يَكتب\nTrede gour gourel daouder: يَكتبَانِ\nTrede gour gourel liester: يَكتبُونَ\nAr c'hentañ gour liester: dave a ra d'ar re a zo o komz; brezhoneg: "ni"\nAr eil gour liester: dave a ra d'ar re m'emeur o komz oute; brezhoneg: "c'hwi" (liester a sevended pe get)\nAr trede gour liester: dave a ra d'ar re m'emeur o komz diwar o fenn: "int".\nYezhoù zo a ra un diforc'h ivez evit a sell ouzh ar c'hentañ gour liester ("ni") etre ur stumm endalc'hus, o kontañ an hini pe ar re m'emeur o komz outañ/i pe oute) hag ur stumm ezdalc'hus, hep kontañ an hini pe ar re m'emeur o komz outañ/i pe oute. Gwelit: Ni endalc'hus hag ezdalc'hus).\nAlies a-walc'h e vez graet gant ar yezh-mañr-yezh un diforc'h en eil gour, ken en unander ken el liester, etre stummoù seven pe sevenoc'h evit komz war-eeun gant unan bennak. Er yezhoù indezeuropek e vez kavet alies un diforc'h etre ur stumm izeloc'h pe stumm T, d.s. galleg tu, "te", hag ur stumm uheloc'h pe stumm V, d.s. galleg vous, "c'hwi (Gwelit: Diforc'h T-V). Luzietoc'h kalz e c'hell bezañ an diforc'hioù-mañ e yezhoù evel ar malayeg pe ar japaneg ma reer gant meur a stumm enor.\nAlies a-walc'h e vez graet en trede gour unander un diforc'h etre ur stumm gourel, ha zoken pa ne vez jener yezhadurel ebet en ur yezh resis evel er saozneg, hag ur stumm benel met alies a-walc'h ne vez ket tennet kont eus an hevelep diforc'h jener-mañ el liester, keñveriit da skouer:\nTrede gour unander gourel: ele\nTrede gour unander benel: ela\nTrede gour liester gourel: eles\nTrede gour liester benel: elas\nTrede gour unander gourel: he\nTrede gour unander benel: she\nTrede gour unander neptu: it\nTrede gour liester neptu: they\nTrede gour unander gourel: eñ\nTrede gour unander benel: hi\nTrede gour liester neptu: int\nOuzhpenn an tri gour diazez meneget a-us e kaver ivez gourioù yezhadurel all, anvet alies pevare gour, pemvet gour, h.a. N'eus talvoud hollek gant seurt termenoù ha kemmañ hag implijet e vezont e doareoù disheñvel a yezh da yezh.\nBrudet-meur eo ar yezhoù algonkek a-drugarez d'ar fed ma vez isrannet gante an trede gour daou, o vezañ ma vez implijet gante ur gour, anvet "temek" (saoz. proximate) evit komz eus an tema pennañ, disheñvel diouzh un trede gour all, anvet "antemek" (saoz. obviative) evit trede gourioù all, graet alies pevare gour outañ.\nImplijet e vez ivez a-wezhoù an termen "pevare gour" evit komz eus ur gour ampersonel, da skouer saozneg one, galleg on, alamaneg mann pe katalaneg tothom. E brezhoneg e vez graet alies gour mann eus ar gour-mañ dre ma n'eus Raganv-gour ebet a glota gantañ, d.s.\nAdtapet diwar « https://br.wikipedia.org/w/index.php?title=Gour_(yezhoniezh)&oldid=1788627 »\nKemm diwezhañ d'an 3 Ebr 2018 da 17:42\nKemmoù diwezhañ degaset d'ar bajenn-mañ d'an 3 Ebr 2018, da 17:42.


Pajenn:Morvan - Buez ar Zent, 1894.djvu/754 - Wikimammenn\nPajenn:Morvan - Buez ar Zent, 1894.djvu/754\nar pemped devez a viz du\nAR PLAC’H EURUZ FRANSEZA A AMBOAZ, DUKEZ A VREIZ\nFranseza a ioa ganet er Poatou a dud a lignez huel, hag a roaz a-vihanik merkou anat euz he zantelez dazont. Rak, pa zihune enn he c’havell, e leac’h diroll da lenva evel ar vugale all, e kroaze he daouarnigou var he stomok enn eur zellet ouz ann env, hag e chome evelse sioul ha didrouz egiz pa vije bet o sonjal er baradoz.\nD’ann oad a bevar bloaz e oue kaset da balez Iann V, duk a Vreiz, hag eno ann dukez Janned, c’hoar da Jarles VII, roue Frans, prinsez devot hag a zoujans Doue, en em lakeaz dioc’htu da zeski d’ezhi he fedennou hag he c’hatekiz. Hogen, Franseza a goumprene hag a zaoure dija guirioneziou ar relijion kalz guelloc’h eget meur a zen braz, ha pa vele ar re all o vont da gommunia, e deveze avi outho. N’oa ket evit miret da vouela zoken abalamour ne c’helle ket ober eveldho. Setu perak, dre ali eskop Guened, e oue resevet da ober he fask kenta petra bennag ne oa c’hoaz nemed pemp bloaz.\nPa oue krog enn he femzek vloaz, Franseza a zimezaz da Ber, eil mab ann duk Iann, hag ann dimezi-ze a oue euruz er penn kenta. Mes heb dale ann drouk-spered a lakeaz Per da gaout difizians euz he bried, ha da ober goall vuez d’ezhi. Eunn devez zoken e skoaz ganthi ken a jomaz var ar plas beuzet enn he goad.\nGoulskoude ar vaouez geaz ne deuaz klemmadenn na rebech ebed euz he ginou ; mes lavaret a eure d’he bourreo gant he dousder ordinal : « — Va mignoun, bezit sur e ve guell ganen mervel eget offansi Doue pe hoc’h offensi-c'houi ; dre va fec’hejou em euz meritet goasoc’h eget na rit d’inn : va mignoun ker, plijet gant Doue ho pardouni ! »\nPer ne oue ket aoualc’h d’ezhan beza skoet gant he bried ; kas a reaz ive kuit ar mevelien hag ar plac’hed\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/754&oldid=137994 »


Le Télégramme - Spered Ar Vro - Tangi Merien. C'hoari !\nTangi Merien. C'hoari !\nAr c'hoariva gant Strollad ar Vro Bagan a blij kalz da Tangi ivez. Foto Jil Penneg\nA bep seurt traoù a ranker ober evit gounit e vara komedian... gant plijadur atav !\nNe oa ket sañset Tangi Merien dont da vezañ aktour a vicher ha p'en defe c'hoariet en ur pezh-c'hoari : « ar chips aour », ur barodienn eus prizioù Cannes... pa oa er skol. Ur stummadur en doa graet e skol an ESRA e Roazhon da vezañ stummet war bed ar c'hleweled. Se evit dont da vezañ teknisian war ar gouloù, ar son, ar frammañ pe ar filmañ. Goude se e oa aet da labourat evit Radio Kerne evel kazetenner, evit ar c'heleier e-pad un eizh miz bennak. « Kazetennerezh, n'eo ket tre se 'moa c'hoant ober, c'hoari, se eo ar pezh 'moa c'hoant ober », emezañ. Un tammig c'hoariva a oa bet graet gantañ gant Strollad Ar Vro Bagan, « Ar roue Ubu », e 2008 pa ne oa nemet ugent vloaz. Taolioù esae a oa bet graet gantañ evit an eilmouezhiañ. Deut e oa mat gantañ. Diwar se en doa divizet mont war ar vicher komedian. « Ha kroget kerkent gant Ken Tuch goude Radio Kerne ». Sketchoù farsus Ken Tuch a vez tro da welet c'hoazh war Brezhoweb.\nA bep seurt traoù a ranker ober evit gounit e vara komedian. Tu plijus ar vicher, petra ! Mouezh Treveur Mac Brennig, tad ar familh, en deus bet graet er Familh Morlaeron. « Ar wech kentañ ma veze kinniget ur perzh pennañ », eme Tangi. Hag evit Boulig ha Billig : « ur sizhun pe ziv da harzhal er studio. Skuizhus e oa evit ar vouezh d'ober "waou, waou" e-pad dek devezh ! » Billig ar c'hi a gomz ivez, dre chañs. En un abadenn evit ha gant ar vugale e vez ivez abaoe 2011, an abadenn « Unan, daou, tri » evit Brezhoweb. Un abadenn evit lakaat ar vugale d'ober gant ar brezhoneg evit an dudi ivez. Adalek ar bloavezh-skol o tont e vo Tangi o kinnig an abadenn « Mouchig Dall » gant Maï Lincoln evit Frañs 3. Doareoù nevez a vo gant an abadenn a veze kinniget abaoe dek vloaz gant Riwal ha Goulwena.\nKenderc'hel a raio Tangi da eilmouezhiañ. Ur vicher ma ranker ober a bep seurt mouezhioù... Lakaet en deus e vouezh war ur film erotek, difennet d'an dud dindan triwec'h vloaz. « Fier-ruz on da vezañ lakaet va mouezh war an dudenn-se », eme al Leonad. N'eo ket bet aes atav dezhañ koulskoude lakaat ar c'hwezhioù e lec'h mat, pe ar santimantoù. Soutiloc'h eo eget lakaat e vouezh war tresadennoù-bev ! Gant Marion Gwenn, anavezet gantañ abaoe pell, en doa labouret Tangi war Nine Songs. « Ma vijen bet gant unan bennak all, marteze ne vijen ket bet ken en ma aez », eme ar paotr. Ar film « Nine Songs » a c'heller gwelet war Breizhvod war internet. A-hend-all e vo Tangi war al leurenn gant Strollad ar Vro Bagan d'an 11 a viz Gouere evit ar pezh-c'hoari « Frankiz » a gont diwar-benn ar brezelioù en Aljeria hag e lec'h all. Hag e kendalc'ho Tangi d'ober pezh a gar : « E bed ar c'hoari eo ret ober a bep seurt traoù, mont da welet a-gleiz hag a-zehou, kaout skiant-prenet evit mont war-raok war ar vicher, war ar yezh... ». [TIT-NOTE_B]Lexique [/TIT-NOTE_B]\nAdvouezhiañ et eilmouezhiañ : doublage (voix). Frammañ : montage. Kleweled : audiovisuel. Perzh : rôle. Tudenn : personnage.


Esquerda Nacionalista - Wikipedia\nEsquerda Nacionalista ("Tu-kleiz Broadelour") a zo ur strollad broadelour bet krouet e Galiza e 1992, ennañ ur 600 ezel(ez) bennak e 2002. Ur strollad disrannour an hini eo dre ma sav a-du gant dishualded leun Galiza.\nUnan eus ar strolladoù hag aozadurioù anavezet ez-ofisiel e diabarzh Bloque Nacionalista Galego (BNG, "Bloc'had Broadelour Galiza") e oa, gantañ 9 ezel er C'huzul Broadel. Met e 2012 e tiviz mont kuit.\nSevel a reas a-du gant Bonreizh Europa da geñver ar boblvouezhiadeg.\nXosé Chorén eo ar Sekretour-Meur hag Alberte Xullo Rodríguez Feixoo ar Prezidant.\nEmbannet e vez gant ar strollad ar gelaouenn EN Galiza.\nKaset e vez war-raok ivez an diazadur Fundación Enclave gant Esquerda Nacionalista.\nE 2012 e tiviz ar strollad en em zivodañ, kuitaat ar BNG, hag enteuziñ e Máis Galiza.\nAdtapet diwar « https://br.wikipedia.org/w/index.php?title=Esquerda_Nacionalista&oldid=1623388 »\nKemmoù diwezhañ degaset d'ar bajenn-mañ d'an 25 C'hwe 2015, da 10:24.


Dont a ra Pondi da vout pennlec’h beskontelezh ar Roc’haned |\n24 mai, 2019, 15:10\nDont a ra Pondi da vout pennlec’h beskontelezh ar Roc’haned\nE-pad ul lodenn vat ag ar 14vet kantved eo bet brezel hêrezh Breizh é ren e beskontelezh ar Roc’haned. E 1341, evit gwir, eo aet ar Roc’haned a-du get Janed Pentevr, dimezet get Charlez Bleiz hag harpet get Roue Frañs a-enep Yann Moñforzh, zo harpet-eñ get roue Bro-Saoz.\nAdal 1342 eo bet kemeret Pondi ha Roc’han get kont Northampton. Da c’houde ez eus bet freuz ha reuz er vro e-pad ugent vlez betek marv Charlez Bleiz e 1364 ha sinadur feur-emglev Gwenrann e 1365.\nDaoust ha Roc’han, zo bet distrujet get an tan, n’eo ket deuet a-benn da sevel en-dro ? Daoust ha lec’hiet gwell eo Pondi, da welet, e-kreiz ar veskontelezh ? E Pondi eo, bepred, eo bet Alan VIII Roc’han é tegemer e wizien e 1396, ha dont a ra kêr neuze da vout pennlec’h ar veskontelezh.\nA-hed ar 15vet kantved eo bet Pondi é klask en em ziazeziñ er veskontelezh. E 1456 ez eus bet staliet ur gouent ag urzh ar Frañsezidi. E 1485 ez eus bet savet ur c’hastell mogeriet-kreñv àr ur roz a-dreist ar Blavezh. Niver ar foarioù a vez aozet enni, pouez bras he milinoù, ment he c’hoc’hu, zo anezhe arouezioù arall a ziskouez peseurt renk he deus tapet kêr bremañ.\nA-boan eo bet torret ar maread sioul-se get ar brezel etre an dug Frañsez II ha roue Bro-C’hall, e 1487 ha 1488, ur brezel achuet e 1491, pa’z eo bet dimezet AnnaVreizh get Charlez VIII, ar pezh zo bet ur c’hamm kentañ trema dibenn dizalc’hiezh Breizh. Kostezenn an dug, neoazh, he deus lakaet seziz àr kêr, hag he c’hemeret. E 1490 avat eo distroet kêr, dibistig, d’ar Roc’haned zo savet a-du get Charlez VIII.


responsable Céline Soun ha Gisèle Sparza\n10 a viz Du\nAN ALBATROZ Abadenn gontadennoù ha sonerezh Ur c’habiten eus Douarnenez a oa Yann-Vari ar Brizh, sorc’hennet gant ar soñj a oa deuet dezhañ pa oa o sellet ouzh al laboused-plavañ e-pad e amzer-soudard ‘ba’ morioù ar Su : saveteiñ ar beñseidi hag ar vartoloded kollet er mor dre nijal. Ur wech deuet war e giz da Zouarnenez e vo savet gantañ ur c’harr-nij diwar batrom un albatroz… An abadenn-mañ a lak da…\nUr pezh kinniget gant div arzourez. Awenet int bet gant tem ar mitologiezh Maya, ar produadur greantel er bed ha gant atalieroù c’hoariva gant amatourien. AN ABADENN E traon tout ar menez, en ul lec’h e Amerika Latin, e veve div vaouez gozh. Ken kozh e oant, ma veze lâret e oant bet krouet gant al loar, asambles gant ar plantoù hag al loened pa oa c’hoazh difreuz an douar. Un deiz ez eo taget ar…\n1añ a viz Mezheven\nUr pezh-c’hoari a gont istor daou zen kollet war vor. A-benn gellet tizhout an "enezenn guzh" e rankint ober anaoudegezh ha mont dreist o disheñvelderioù. Unan a oar brezhoneg, eben ar spagnoleg, unan zo ampechet, eben n’eo ket, unan a blij dezhi kouroñkañ, eben a blij dezhi bageal. A-benn ar fin e ouiint kaout blaz ha farsal asambles. Padelezh : 25minutenn. Ur pezh-c’hoari skrivet evit bugale…\nMeskañ a ra komedienn ha preder war dem ar gwriziennoù hag an hengounioù o sevel heñvelderioù etre sevenadurioù breizh ha maya. Yezhoù ar pezh : galleg, brezhoneg, tzotzil.\n23 a viz Genver 2018\nNena ha Polo zo daou furlukin, hag int mignoned vras, leun a startijenn ganto, hag a vez o vevañ asambles. Pezh a blij dezho ? Ar sirk ! Pleustriñ a reont bemdez evit c’hoari o abadenn dirak an dud. Met un deiz : tri mil boulc’hurun ! Ne gavont ket mui o zrede bolotennig jañgliñ ! Hep bolotennig, abadenn ebet ! Ata…met roudoù iskis zo war al leur. Marteze a-walc’h ne oa ket bet kollet ar volotennig…\n1añ a viz C’hwevrer 2017\nLA CAMINATA ’zo istor peder zudenn o tizoloiñ ur mintin ur c’hamp divroidi e-kichen o c’hêriadenn. Cheñch a raio an darvoud-mañ o buhez pemdeziek, o darempredoù gant ar c’hamp deus un tu, ha respont an ensavadurioù o klask diogeliñ surentez ar boblañs deus an tu all. Bacilio ’zo paotr ar melestradur eus bloavezh 1821 ; Emma ur skiantourez eus ar bloavezhioù hanter-kant ; Saik, ul c’houer merket gant ar…\nDizoloiñ ur grouidigezh war ar stern : La Caminata\nLuis Carlos Pineda ha Ruben Avila, daou arzour gwatmaltad eus Andamio Teatro Raro a zo bet pedet gant LA OBRA evit pevar miz (miz Here 2016 - miz C’hwevrer 2017), evit labourat a-stroll, war ur pezh c’hoari nevez «La Caminata». Ha daoust hag emaomp holl embroidi ? Setu ar goulenn a hencho an abadenn. « Atav e vo talvoudus d’ar c’hoariva mont da zifraostañ lec’hioù nevez ha mont dreist an harzoù.…\n29 a viz Gwengolo 2016\nLa Comparsa : Staj tud yaouank e-kerzh vak an diskar-amzer\nAr C’homparsa ! Strollad LA OBRA a ginnig d’ar re yaouank pemp devezh staj tro dro d’ar skasoù, awenet gant arzoù ar c’homparsa e Amerika Latina. Penaos aozañ un abadenn, sevel ur raktres pe treuzfurmiñ ul lec’h foran en ur implij ar skasoù ? Setu pezh a vo desket a-hed ar staj. Ar stummadur a vo e-pad vakansoù an diskar amzer, etre ar Yaou 20 hag al Lun 24 a viz Here, e Beuzeg ar C’hap. Kemeret e…\n1añ a viz Mae 2016\nMouezh ar c’horf\neil a viz Ebrel 2016\nAdalek teknikoù dañs a-vremañ, e vo kinniget gant ar staj-mañ ur “c’hoari-enklask” strollek hag hiniennel diwar mouezhioù ar c’horf. Kregin a raimp gant an diazez ma vez gant pep hini e mod da c’hoari gant e zanvez korf. Klask a raimp mont war raok ar jestr liammet gant an dasson, da laret eo ar c’horf evel boest ar “resonancia”. Dre-se e vo labouret war kempouezh finvoù ha trouzioù ar c’horf evit…\n17 a viz Eost 2015\nKinniget e vo gant strollad La Obra da vrezhonegerien yaouank (15-25 bloaz) da gemer perzh en un eskemm etrevroadel war ar c’hoariva hag ar skasoù e-pad vakañsoù an diskar-amzer 2015. Daou stal keñver-ha-keñver a vo : Ur stummadur buhezourien war ar skasoù hag ar c’hoariva gant tud a vicher. Danvez buhezourien a savo skasoù hag a heulio stalioù arzel a bep seurt. Ar pal a vo krouiñ ur bodad gwisket…\n16 a viz Meurzh 2015\nPlakoù, gwerzher louzeir war an hentoù a zo bet profet dezhañ ul levr war ar sujed, gant e dud kozh. Dre al levr mañ e lak Plakoù an arvesterien da veajiñ d’ur bajenn d’eben, d’ul louzaouenn d’eben. Al linad, ar c’hwervizon, ar maiz, ar sklañvez, an dres, pep hini n’eus he zalvoudegezh. Gant al louzeier, e veajomp d’ur bed d’egile, deus Breizh betek Amerika…\nStaj : Kas en-dro ur stal c’hoariva war dem ar C’hommedia dell’Arte.\n26 a viz Eost 2014\nUr staj evit ar re o deus c’hoant ober war dro stalioù c’hoariva gant un tem labour resis evit an dro : ar C’hommedia dell’Arte. Kaset e vo a-benn gant Céline Soun eus Strollad La Obra Peur : Daou zevezh, d’ar Yaou 23 ha d’ar Gwener 24 a viz Here, adalek 9e betek 5e noz. E-pad vakañsoù an diskar amzer. Pelec’h : e Douarnenez Evit piv : An holl, adalek 16 bloaz. 12 plas a vo. Priz : 15 € evit…


Pajenn:An Oaled N35.djvu/17 - Wikimammenn\nPajenn:An Oaled N35.djvu/17\nbennag war ma bleo da ziloja ac’hanê n’oun ket pesort krapatouzed a oa ’n em voutet eno da veva diwar ma c’houst.\nDa c’houec’h vlâ, on bet pinset beteg ar gwad gant eur wiskoul.\nDa seiz, on bet dantet gant eur c’hi.\nDa eiz, on bet flemmet gant eur hed gwenan.\nDa nao, pa oan aet da Foar Vontroulez da weled eun Olifant, ar friek braz-ma an eus flistret gant ma bek eur c’hinaouad dour, evid trugarekaat ahanon deuz an tam bara a ginnigen d’ean.\nDa zek, on bet freet abalamour na c’houllen ket dibri harinked sall.\nDa eunnek, on bet klanv gant re govad kig leue.\nDa zaouzek, am eus bet eun tol troad digant eur veuc’h o vreskenn.\nDa drizek, e oan aet da veska eun neiz gwesped gant eur vaz, hag e oa darbet d’in koll ma daoulagad.\nDa bevarzek, a zo bet graet kontervansion d’in evid bea lazet eur c’hog gant enn tol men.\nDa bemzek, eur marc’h an eus distaget ganin eur winkaden, ha bronnduet ma gar d’in.\nDa c’kouezek, am eus bet an derzien dom evid bea debret istr.\nDa seitek, a zo bet servijet d’in en eun hostaleri kig kaz e lec’h kig konifl, goude-ze on bet ken dic’houtet ken a ven klanv brema pa welan gad pe gonifl.\nDa driwec’h, on bet ampoêzonet gant moukled.\nDa naontek, on bet flemmet gant eun naër.\nDa ugent, enn taro bris an eus roet d’in enn tol korn.\nDa nozez kenta ma eureud, na meus ket gallet kousket abalamour d’ar c’hoenn. E pad ma beaj eureud er C’hreisde, ar fubu o deus harzet ahanon da gousket ive.\nPa oan distro d’ar ger, am eus esaet labourat ma liorz. Mez ar muloded, ar goed, ar merrien, ar melved, ar c’houiled, o deus debret d’in ma haderezou. Ar geginied o deus debret ma fiz bihan. Ar mouilc’hi o deus lonket ma c’helez, ha c’hoaz e fell d’ac’h e karfen al Loened ?\nC’houi fell d’ac’h e karfen-me ar marmouz ? Bennoz da hema, ma iontr prest da vervel an eus astennet e vue… C’houi fell d’ac’h e karfen me ar c’houil-koc’kaër a gavan ebarz an dorz vara, pe ar varlosken an em vout en ho tiouskouarn ? Pe ar razed ac’h a da grignat ho tillad kroc’hen, pe ar gevniden a welet deus ar mintin uz d’ho kwele pe ar girlaouennou a ve staget ouzoc’h evid ho tiwada ?\nN’et ket da lavaret d’in eo loened a spered ar Gwaï hag an Houad, hag ho peus plijadur oczh ober kôz ganté...\nMe garfe gweled ar re a lavar bea mad ouz al Loened, pa ve kouezet eur gelienen ebarz o gweren, pe pa ve eur prenv en o zaladen, pe eur c’houil en o zouben…\nMe, da lavaret gwir, ne garan med ar Pemoc’h, paz en beo, mez en poaz, rag deuz hema netra n’a da goll. Na gomzet ket d’in deuz al loened all.\nAdtapet diwar « https://br.wikisource.org/w/index.php?title=Pajenn:An_Oaled_N35.djvu/17&oldid=105620 »\nKemmoù diwezhañ degaset d'ar bajenn-mañ d'an 12 Eos 2017, da 18:47.


Kaozeal:Kriked - Wikipedia\nDemat, "Kriked" hervez geriadur Favereau... A galon.--Prieladkozh (kaozeal) 29 Meu 2015 da 17:57 (UTC)\nMat eo , mat eo sevenet ar c'hemmoù a zere. A galon Dishual (kaozeal) 29 Meu 2015 da 18:28 (UTC)Dishual\nDemat, Gwelloc'h mont da welet kent petra 'zo e-barzh ar geriadurioù, a gav din... A galon.--Prieladkozh (kaozeal) 30 Meu 2015 da 08:16 (UTC)\nAr gudenn a zo piv a skriv er geriadur, ha d'eus (eus) pelec'h e teu an traoù siwazh. Ha kudenn ouzhpenn penaos e vez lavaret an traoù gant ar re Brezhonegerien a vihanik. A galon Dishual (kaozeal) 30 Meu 2015 da 08:20 (UTC)Dishual\nNe gav ket din e vije Frañsez Favereau ur farser daonet, e-keñver hon yezh da nebeutañ. Ha n'in ket pelloc'h gant an hent-se betek-gouzout... N'eus forzh penaos, ral eo kavout un anv-kadarn oc'h echuiñ gant ur gensonenn-darzh divouezh. :-)--Prieladkozh (kaozeal) 30 Meu 2015 da 08:31 (UTC)\nA-du ganeoc'h, kendalc'homp ur wech c'hoazh gant al labour. Arabat da gaout aon da gemm tra-mañ-tra na pa weler ur fazi er pennadoù a savan me. A galon Dishual (kaozeal) 30 Meu 2015 da 08:34 (UTC)Dishual\nAdtapet diwar « https://br.wikipedia.org/w/index.php?title=Kaozeal:Kriked&oldid=1631513 »\nKemmoù diwezhañ degaset d'ar bajenn-mañ d'an 30 Meu 2015, da 08:34.


Kaozeal:Brezhoneg - Wikipedia\nDiwar-benn ar galianeg hag e boues war ar brezhoneg, me gav din e vefe mad memestra dalc'hen kont dimeus levr Léon Fleuriot "Les Origines de la Bretagne" . Lod dimeus mennosioù bet disklêriet gant F.Falc'hun a dalv ar boan bezañ studiet iwe, 'gav din . Prouet eo ez eus geriennoù galleg a orin c'halianeg (califourchon, arpent,canton (?), h.a....) , perag eta ne vefe ket geriennoù a orin c'halianeg e brezhoneg ?\nSkrivañ a ran amañ dre n'eo ket sklaer tamm ebed penaos eo organiset an eskemm-soñjoù e rann vrezhoneg Wikipedia . Ur chomlec'h e-mail zo ? Respontit amañ ma feus c'hoant - ken skort eo an danvez ewid ar mare, forzh penaos , vo ket gwashoc'h leuniañ un tamm, ha pa vefe gant "tabutoù" (peoc'hus), "diskutadennoù" mar kavit gwell . Mod all, ho Wikipedia brezhoneg ne vo nemed un tamm lec'h dister, digevannus ha didud . Fulup\nLaked m'eus on neubeudig traow ouspenn med n'on ke' gwall varreg var ar gwenedeg, ma zo faziou peus ke' med reizha an traow. Chañ Maï Gevier idiologik an emsav kollabo milliget n'int ket muioc'h gevier eget ar re disthilet er pennad. Mè gozik hañni ne hell kompren er girieu-sen, nezen é vehè bet guèl gobir ré neùé diar ré amprestet get langajeu aral èl er galleg, kar er saozneg, er galleg hag en almanteg e amprest girieu teknik neùé get égilé. Er brehoneg zo ur langaj keltiek ag ar brank britonik, kar d’er hembraeg (galoa), ha marse un tammig d’er goloa (hag e zo oeit de gol ar-dro kreiz er 7vet : setu ur pezh mell gaou: kement all a vrezhonegerien desket a zo hag a zo barrek e brezhoneg uhel evel e n'eus forzh pe yezh uhel arall: rein da grediñ ar c'hontrol zo IDOLOJIK IVEZ KAER PO LARET Izeloc'h c'hoazh: me gav brav galleg flour komzet gant ar saozon -eleizh a zo- goude ma ne ve nemet accent añglé ganto; ha traoù interessant tr a glever gant roazhonegerien hep pouez mouezh nemet hini roazhon; e_skoaz konirioù e-leizh a glever hag a lenner e brezhoneg sovach. En ansiklö vo kavet konirioù ur bern, se zo anat diwar vremañ; met an dalc'h n'ema ket aze . E pelec'h eman an dalc'h ? Ober eus ur yezh ur c'horf marv ken, mat ken nemet da zigejañ, ken da gaoz'diwar he fenn hep paouez morse da adober, da zispenn hag adober hep mont-waraok. Petra sinifi mont war-raok? Sellout ouzh an a-dreñv hepken ha mirout ouzh ar yezh a nem zevlopiñ? Ha teurel mallozhioù milrandonellet war ar re all ?\n2 Adsevel ar pennad-mañ\n3 Gwareziñ ar bajenn-mañ\nSkritur[kemmañ ar vammenn]\nUr goulenn zo ganin, perak ema titl ar pennad e Peurunvan hag ar pennad e gwenedeg ? Ret e vije lakaat "Brehoneg" pe "Berton" evit titl ar pennad ha leuskel ar pajenn "Brezhoneg" evit ur pennad skrivet e Peurunvan... Ret eo bezañ kempoell un tamm evit sevel ur c’helc’hgeriadur splann... Breizhadig\nLamet em eus kuit ar rannbennadoù ne oan ket neptu tamm ebet. Er pennad-mañ en deus dispaket an oberour e soñjoù personel-rik ha taolet e gasoni war an dud na soñjont ket eveltañ war an diskan anavezet tud ar bobl ra vint meulet, emsaverien tud dismegañsus-tout. N'eo ket ur pennad kelc'hgeriadurel, anat eo. Kalz labour a chom c'hoazh evit kaout ur pennad dereat ha neptu evit hor yezh. --Fulup 21 Kzu 2005 da 19:44 (UTC)\nAdsevel ar pennad-mañ[kemmañ ar vammenn]\nDistrantell eo ar pennad-mañ evel ma oa, a-enep-krenn da reolennoù diazez Wikipedia. N'eus tamm neptuegezh ebet ennañ, ha leun a c'hwervoni eo pa n'eo ket a gasoni, hep kontañ an traoù diwir pe sot-magn (ar ger "diwan" a vefe "brezhoneg penn-ar-bed").\nKlasket em eus sevel pennadoù evit al lennegezh a-vremañ (dre gomz ha dre skrid). Ret 'vo ober ar memes tra evit an traoù all. Iskomandant Marc'heg 28 Kzu 2005 da 10:24 (UTC)\nLabour adkempenn zo da gendalc'h, met perak ne vije ket savet ur bajenn Raktres Wikipedia pe war ar brezhoneg pe war al lennegezh vrezhoneg eus un tu hag ar yezhoniezh vrezhoneg eus un tu all? Ur raktres Wikipedia a vez savet evit adkempenn ar pennadoù, kinnig labourat war bennadoù all ha sevel portalioù a-zoare. Diouer zo eus portalioù diwar-benn al lennegezh hag ar yezhoniezh (ha diwar-benn meur a dem all). Sellit ouzh an taol-esae am eus graet evit traoù ar mor : Wikipedia:Raktres/Traoù ar mor --Ch. Rogel 28 Kzu 2005 da 14:06 (UTC)\nGalleg[kemmañ ar vammenn]\n"Tamm-ha-tamm eo bet strishaet e implij da Vreizh-Izel" Galleg eo. Klask a ran kinnigoù da vrezhonekaet an droienn.Bianchi-Bihan 30 Meu 2006 da 17:25 (UTC)\nKinnig ebet, chomet ar galleg brizhvrezhonek.Bianchi-Bihan (kaozeal) 15 Gen 2014 da 17:46 (UTC)\nFSS[kemmañ ar vammenn]\nNe fell ket din degas tabud amañ diwar-benn an doareoù-skrivañ kerneveurek. En daolenn-keñveriañ gant ar yezhoù keltiek all eo bet lakaet ar c'herneveureg e FSS, "doare-skrivañ kefridiel nevez", evel pa vefe degemeret da vat hiviziken gant an holl, pezh n'eo ket gwit 'm eus aon. Ne ziverkin ket ar c'hemmoù-se. Degemeret eo bet dichipot FSS gant ar re o deus e c'hoveliet hepken : tud Maga, eleze ensavadur kefridiel Kuzul Kontelezh Kernev-Veur, ha kelennerion rann geltiek Skol-Veur Wien. Al lodenn vrasañ eus ar gerneveuregerion a gendalc'h gant o doareoù-skrivañ kent, ar re a ra gant Kernewek Kemmyn pergen, eleze an doare-skrivañ ar muiañ arveret, evel Ken GEORGE da skouer a nac'h FSS. Meven 14 Gen 2009 da 12:07 (UTC)\nWiki Conference idea at University of Edinburgh in June[kemmañ ar vammenn]\nIf this sounds of interest or you have any further ideas then please let me know at ewan.mcandrew@ed.ac.uk Very best regards, Stinglehammer (kaozeal) 14 Her 2016 da 00:21 (UTC)\nAdtapet diwar « https://br.wikipedia.org/w/index.php?title=Kaozeal:Brezhoneg&oldid=1722514 »\nKemmoù diwezhañ degaset d'ar bajenn-mañ d'an 14 Her 2016, da 00:21.


Julio Llamazares, ganet d´an 28 a viz Meurzh 1955 e Vegamián, e Proviñs León, e Spagn, zo ur skrivagner ha kazetenner spagnolek\nGanet e oa nebeut amzer a-raok ma voe beuzet e gêriadenn gant stank ar stêr Porma. Goude distruj Vergamián e yeas ar familh da chom da Olleros de Sabero. E vugaleaj en div gêriadenn-se zo pouezus en e oberenn. Aotreet war ar Gwir, e tilezo ar vicher-se evit gouestlañ e vuhez d´ar c´hazetennerezh dre skrid ha dre c´hleweled e Madrid, e-lec´h m´emañ o chom.\nEn 1983 e krogas skrivañ Luna de lobos (Loar bleizi), e romant kentañ (1985), y e 1988 eh embannas La lluvia amarilla (Ar glav melen). Escenas de cine mudo (Arvestoù Sinema mut) e 1994 zo unan eus e oberennoù pouezus all.\n1 Lennegezh beajoù\n2 Pennadoù kazetennerezh\n3 Romantoù ha danevelloù\nLennegezh beajoù[kemmañ | kemmañ ar vammenn]\nEl río del olvido (Stêr an ankounac´h)(1990)\nEsaeoù: El entierro de Genarín, 1981 ha Los viajeros de Madrid, 1998)\nEn Babia, 1991 ha Nadie escucha.\nLuna de lobos (1985),\nLa lluvia amarilla (1988),\nEscenas del cine mudo (1994),\nEn mitad de ninguna parte (1995), danevelloù\nTres historias verdaderas (1998), danevelloù\nEl cielo de Madrid (2005), romant\nKroashent-houarn hep kloued, danevell tennet eus En mitad de ninguna parte, troet gant Gwenael Emelyanoff, in Al Liamm nn 385, 2011.\nAdtapet diwar « https://br.wikipedia.org/w/index.php?title=Julio_Llamazares&oldid=1954666 »


Pajenn:Morvan - Buez ar Zent, 1894.djvu/98 - Wikimammenn\nPajenn:Morvan - Buez ar Zent, 1894.djvu/98\nAketuz oa ive da studia ha da viret a boent da boent reolenn he Urs : ato e veze ar c’henta er c’heur, ha biskoaz ne vankaz da zenti ouz he superiored. Ouspenn-ze, e kastize he gorf dre ar rusta pinijenn; dougen a rea brepred eur porpant reun, ha da lun, da verc’her, da vener ha da zadorn, e iune divar bara ha dour eun henor d’ar Verc’hez.\nBep guener ez ea gant eur baner da glask ann aluzenn hed a hed ar ru vraz e Florans. He gerent o doa mez oc’h he velet hag a rea fae varnhan; mes hen en em istime euruz da veza disprijet evel Jezuz-Krist, he Vestr. Eur guenorvez ez eaz evelse da gaout eunn eontr d’ezhan, he hano Iann. Hema en doa eur gouli enn he c’har, hag o veza ne c’helle ket bale, e tastume enn he di kement labaskenn a ioa e kear evit tremen he amzer gantho o c’hoari. Andre a lavaraz d’he eontr : « — Tonton Iann, c’hoant oc’h euz da veza pare? » Mes he eontr a respountaz : « — Mont a ri alese, klasker bara, te zo oc’h ober goab ac’hanon-me. » « — Ne d-it ket da folli, va zonton, eme Andre, mar oc’h euz c’hoant da veza pare, selaouit ann ali am euz da rei d’ehoc’h. » Iann a lavaraz neuze : « — Me rai ar pez a giri gant ma vezo em galloud. » « — Mad, eme he niz, mar oc’h euz c’hoant da veza pare, n’oc’h euz nemed iun epad c’houec’h devez, chom heb c’hoari epad seiz, ha lavaret bemdez epad ar seiz devez-se seiz Pater ha seiz Ave, hag ar Salve, Regina. » Ann tonton Iann n’oa ket devot, pell dioc’h eno ; evelato e lavaraz e raje ar pez a c’houlennet diganthan. Delc’her aeure d’he c’her, hag a henn ar seizved devez oa pare klok he c’har. Dont a reaz goudeze da veza eur c’hristen mad, ha ne ehane da drugarekaat Doue hag ar Verc’hez.\nEskop Fiezool o veza maro, Andre Korsin a oue choazet enn he blas. Belek oa dija pell a ioa, ha brudet e kement korn a ioa er vro dre he brezegennou leun a nerz, dre ar zantelez euz he vuez ha dre he viraklou. N’en doa ket he bar evit unani ar sperejou a veze troet ann eil a enep egile. Setu perak, eunn tamm freuz o veza savet e Bologn, ar pab her c’hasaz di da lakaat ar peoc’h,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/98&oldid=138180 »


Deuit en distro ha diskuizhit ! (Mark 6,31) - Diocèse de Saint-Brieuc et Tréguier\nSamedi 1er juillet 2017 — Dernier ajout lundi 3 juillet 2017\nEdito d’été de Mgr Denis Moutel traduit en Breton.\npar AL LAE Kristen, AL LAE Oanez\nE-ser ar vakañsoù, e teu ur bern tud da zizoleiñ hon departamant ken kaer, pe da adkavout o gwrizioù tiegezh. Deuet mat int, a wir galon. Met evidomp-ni ivez, tud Aodoù-An-Arvor, ne vo fin ebet da ergerzhout pinvidigezhioù an natur, pinvidigezhioù hon glad ha liested an dud a vev hag a labour amañ.\nNiverenn dibar kelaouenn an eskopti hon kas da weladenniñ lec’hioù, da anavezout tuioù hon Istor ha da zegemer testenioù.\nUr vammenn zihesk a voem eo an natur. En Arvor met ivez en Argoad, e tres ar gouloù, hag an oabl gadal a-wezhioù, trolinennoù nevesaet dibaouez. Digoromp hon daoulagad, digoromp hon kalon, kemeromp amzer ha tost e vimp neuze ouzh stumm kentañ ar bedenn : ar meuleudioù, youc’hadenn ar souezh hag al levenez dirak ar pezh ‘zo roet.\nUl lec’h a-bouez evit al labour, hag an emgav etre an dud, eo gwirvoud an douristelezh. Dizoleiñ ar glad a zo un eskemm etre an ambrougerien hag ar weladennerien. Gwelet e vez obererezhioù an dud en hon gweledvaoù ha war hon savadurioù. Petra hon eus-ni da reiñ ? Petra a c’hallomp-ni degemer ? An amzer a gemeromp ha kalon an degemer a denn hon lagad diwar bed an talvoudegezh hag an efedusted.\nO seizh gwellañ a ra ar c’humuniezhoù kristen da zegemer mat hag aesaat perzh an holl e meuleudioù an Aotroù Doue. Lod ar weladennerien hon laka da dennañ gounid eus o c’harismad, war dachenn an ambilhañ pe ar sonerezh, ur brezegenn pe ur weladenn glad. Meur a ziviz e Sened an Eskopti hon degas da gemer hon glad relijiel e kont, dreist-holl enhentadur kristen ar vugale hag ar re yaouank.\nErfin, n’hallomp ket rakwelout Avielerezh an douristelezh hep prederiañ ouzh an endro hag ouzh hon “ti boutin” ; hervez gerioù ar Pab Frañsez : “Evit gwir, dastumadur dalc’hus gallusterioù ar beveziñ, a zistro ar galon, hag a vir ouzh prizañ pep tra ha pep koulz. A-du all, bevañ pep gwirvoud, n’eus forzh pegen bihan e vije, a zigor hon kalon d’ar c’hompren ha d’ar bleuniadur personel. Kinnig a ra ar speredelezh Kristen mont war gresk dre an dilontegezh, ha gallout bezañ gwalc’het gant nebeut a dra. Un distro d’an diardoù eo hag a ro dimp da baouez evit ober stad eus ar pezh ‘zo bihan, trugarekaat evit ar gallustedioù kinniget gant ar vuhez, hep chom stag ouzh ar pezh hon eus, na c’hlachariñ gant ar pezh a vank dimp.” (Pab Frañsez, Laudato si, nnn 222)\nDonemat en eskopti Sant-Brieg ha Landreger !\n+ Denez Moutel\nÉdito de Mgr Moutel - ECA juin 2017 Hors série : enez à l’écart et reposez-vous ! Marc 6, 31 Venez à l’écart et reposez-vous !\nEdito ECA été 2017 (PDF, 171 ko)


DELLA™ Truck transport from Yekaterinburg to Voronezh (find backway trucks for freight transportation Yekaterinburg - Voronezh)\n29.03–29.05 Available and backway transport. Truck transport Sverdlovsk Oblast — Voronezh Oblast\nArtyomovsky (RU) — Voronezh region. (RU) tilt 22 t 90 m³\nKamensk-Uralsky (RU) — Voronezh region. (RU) tilt 20 t 90 m³\nAsbest (RU) — Voronezh region. (RU) tilt 22 t 90 m³\nAlapayevsk (RU) — Voronezh region. (RU) tilt 22 t 90 m³\nNizhny Tagil (RU) — Voronezh region. (RU) tilt 20 t 90 m³\nYekaterinburg (RU) — Voronezh region. (RU) tilt 20 t 90 m³\nPervouralsk (RU) — Voronezh region. (RU) tilt 20 t 90 m³\nYekaterinburg (RU) — Voronezh region. (RU) tilt 22 t 90 m³\nUrals (RU) — Voronezh region. (RU) refrigerator truck 5 t 30 m³\nTrucks for truck transport Sverdlovsk obl. — Voronezh obl., nearby regions:


Diwan - Dans quel état sommes-nous ?\nDegemer > Dans-quel-etat-sommes-nous\nLenn ar pennad e galleg\nGraet hon eus anaoudegezh gant danevell ar gannaded Christophe Euzet ha Yannick Kerlogot. Gellout a reomp saludiñ al labour a zo bet sevenet war ar rouedadoù dre soubidigezh ha divyezhek. An distro klok war ar fed lezennel a zegas elfennoù ret evit kompren an traoù.\nEvit a sell an diskoulmoù suraat graet anv diouto en danevell, hep mont dre ar munud er sujed-mañ dre ma tlefer mont donoc’h c’hoazh el lennadenn, eo kadarnaet emañ an hent strizh a-walc’h. Diskoulmoù lezennel kinniget a seblant bezañ diasur ha n’int ket diouzh promesaoù ar c’hentañ ministr ha Prezidant ar Republik. Diskoulmoù a zo dilezet buan ha lod all disoñjet.\nEmaomp o vont da ober al labour dielfennañ en un doare pizh hag arguzennet en devezhioù a zeu gant ar rouedadoù all, Eskolim, Kevre Breizh, PQVNL, a-raok an emgav gant ar c’hentañ ministr d’an distro-skol.\nE-kerzh ma c’hortozemp embannadur an danevell hor bije bet c’hoant kaout jestroù doujañs en ho keñver digant ar Stad, met n’eus ket bet :\nEvit kevratañ Sant-Ervlan, daoust d’al lezenn, ar goulennoù d’ar rektordi, manifestadegoù an 29 a viz Mae ha 5 a viz Even hag ar goulennoù ouzh ar bolitikourien. n’hon eus bet respont ebet. Neuze, hon eus goulennet ouzh ar prefed respont deomp e anv rektordi akademiezh Naoned.\nEvit ar skodennoù skol, nebeut a brefetioù o deus respontet d’hor goulennoù dre skrid savet e miz C’hwevrer evit aozañ hanterouriezhioù gant ar vaered dre ma ‘z eo raktreset el lezenn. Ar re o deus studiet hor goulennoù a seblant bezañ o c’hedal goude diviz ar c’huzul vonreizh.\nEvit an eil derez, tra ma kresk ar skolidi e nac’h ar rektordi digeriñ klasoù nevez ha kinnig a ra deomp henchañ ar skolidi etrezek skolioù all, pe c’hoazh nac’hañ an enskrivadurioù o reiñ an arguzenn o deus roet deomp eurvezhioù brezhoneg. Kompren a reomp neuze ez eus ur c’hota hollek Diwan a lak diaes hon diorren hag ar goulenn sokial.\nWar ar poent diwezhañ-mañ e c’heller menegiñ ivez diaezamantoù ar c’helenn publik divyezhek e Korn bro Montroulez pa ‘z eus bet embannet trumm lemel ar c’hlas 6vet e skolajoù zo ha chom hep digeriñ an hentenn e lise Montroulez. En tu all da z-Diwan ez eo ar c’helenn e brezhoneg a-bezh en em gav hep ar peadra ret evit respont d’ar goulenn sokial dre ma ne vo ket desket brezhoneg ken gant skolidi ar 6vet klas, ar pezh a dalv nebeutoc’h a vrezhonegerien war grenn dermen…\nPa glaskomp sinoù tostaat pe sederaat e seblant an Deskadurezh Stad ha dileuridi ar Stad e Breizh chom serret warno o-unan. Ha bremañ ? petra vo graet ?\nHor pal eo ar stourm, ar bedagogiezh hag an emouestl dirak an dizoberiantiz kablus-mañ. Emaomp o vont da c’houlenn gant an dilennidi hag ar g·c’heodedour·ien·ezed e-kerzh an hañv a-bezh : ha bremañ ? petra vo graet ? War wel ha klevet e vimp e-kerzh an hañv evit reiñ da c’houzout ar gemennadenn-mañ betek an distro-skol ha pelloc’h c’hoazh !\nPoentoù zo a ro kalon deomp avat :\nDisoc’hoù brav hol liseidi eus ar c’hlasoù termen a zo bet degemeret holl evit ar vachelouriezh ar pezh a ziskouez ur wech ouzhpenn e c’heller tizhout a-drugarez d’ar soubidigezh al liveoù gortozet ha kaout brezhonegerien a-feson, ar pezh a zo un dra vat evit saveteiñ hor yezh ;\nStrollegezhioù lec’hel a sikour pe a embann kemennadennoù harpañ evit Diwan : 5 000 euro a yalc’had gant kumun Gwengamp evit digoll ar fed n’eo ket bet roet ar skodenn skol gant kumunioù an trowardroioù hag ar fed eo bet nullet darvoudoù ar c’huzul skoazell, enskrivadur e kevrat respetad departamant Il-ha-Gwilen ar souten d’ur raktres skolaj Diwan ; hetoù kumunioù zo evit goulenn reizhañ ar vonreizh ;\nAr brezhoneg kemeret e kont e dileuriadennoù bezprezidantelezhioù ar rannvro hag an departamantoù, goude ma vo barnet an oberoù hag an araokadennoù fetis.\nTomm eo an hañv met tomm-gor e tlefe an distro-skol bezañ pa soñjer er c’hlaoustreoù hag al labourioù a zo da gaout…\nHa Bremañ ? Petra vo graet ?\n(Tresadenn : Nono)\nGerioù-alc'hwez stag : constitution conseil constitutionnel


Petra 'zo nevez e brezhoneg 'ba 'r vro e miz Du 2021 ?\nPublié le 3/11/21 18:10 -- mis à jour le 03/11/21 18:10\nPetra 'zo nevez e brezhoneg e miz Du 2021 (Deiziataer Brezhoweb) : Petra 'zo nevez e brezhoneg 'ba 'r vro e miz Du 2021 ? Setu ar pezh a vo kinniget deoc'h deoc'h gant Katell, Claire, Nikolaz ha Florent (levrioù, darvoudoù, videoioù, pladennoù...).\nDeiziataer Brezhoweb miz Du.\nPetra 'zo nevez e brezhoneg 'ba 'r vro e miz Du 2021 ? Kinniget 'vez deoc'h gant skipailh Brezhoweb, un deiziataer bep miz 'vit lakaat war-wel al levrioù, an darvoudoù, an abadennoù radio pe ar videoioù nevez da welet e brezhoneg.\nSkignet ‘vez an deiziataer-mañ deiz kentañ ar miz (nemet ar Sul). Hini miz Du zo bet skignet gant levrioù nevez "Kezeg Direizh" ha "Fablennoù La Fontaine", video ar miz gant "Ar Redadeg 2021", ar "Festival Yaouank", ur podkast radio, ur bladenn nevez gant Annie Ebrel hag ur meziant a-feson e brezhoneg : VLC.\nDeiziataer miz Du da welet ivez war Brezhoweb (Istitlet e brezhoneg hag e galleg)


Pajenn:Al Lae - Bilzic.djvu/8 - Wikimammenn\nPajenn:Al Lae - Bilzic.djvu/8\nAman, du-hont, tïer ar besketerien, hadet e-touez ar gerreg, war ribl an trêz, ha, kuzet gant deliou eur bodad tilh, tïer ar valtouterien ha kazarn ar zoudarded.\nWar penn ar c’hra, maner an ôtrou kont Tremedern, maner Penn-ar-Run, kastell Brechou. An ôtrou hag an itron a rê eno o ziegez gant o daou vugel e-pad an hanv ; deut ar goanv ec’h ênt da gastell Tremedern, en koajou bras ar Jaou. Kastell Brechou ’ta a zave e dourell a-us gwe bras ar c’hoad tilh a c’holoe ar run, adalek an Trez-Gwenn betek mengleuiou Keraudren.\nDirakan war beg ar Palud, touzet evel eur penn katarek, ar vilin-avel, hag an ti gward, hag, a-rez ar mor, ar Fort gant e c’houec’h pez kanol. Brezel gant ar Zaozon, soudarded ’leiz ar c’hazarn, soudarded en-dro d’ar c’hanoliou.\nHa setu ganimp grêt tro ar bourk.\nEn porz ar bagou, diou c’hober hag eun toullad bagou pesketa : bras ha bihan, astennet int war an trêz, o c’hortoz ar mor da zont d’o zihuni. Ha dre-holl ar mor, ar mor a-wechou madelezus, karantezus evel eur bugelig, peurliesa rust ha dirollet.\nEno ’ta, en unan eus an tïer bihan-ze, harp ouz eur garreg, goloet e dôenn a drêz, trêz betek toull an nor, — e c’hanas Bilzig. It e-barz, va den mat, antreit, Bilzig ne deuio ket d’ho lakaat er-mêz : maro eo, ar paour kêz, pell, pell amzer ’zo. Va zad-koz (Doue d’e bardono !) a gontas d’in, eun devez ma oamp oc’h ober eur bale — tro ar Palud — penôs e dad d’ean a oa bet eur c’hamarad bras da Vilzig. Marvad e oa eun tammig eus hon c’herent, ha dre-ze, e di a zo koueet en hon danve.\n— Azeet en ho koaze, setu eur skaon. Aman omp brao meurbed evit ober eur gôzeadenn, rak, herve, m’her gwelan, falveout a ra d’eoc’h klevet buhe Bilzig. Tanit ho korn, ha, goude, me a gonto anei d’eoc’h.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/8&oldid=118936 »


Pennad kentan — VIII - Wikimammenn\nPennad kentan — VIII\nR. Prud’homme, 1903 (p. 12-14)\n◄ Tu mad ar Brovans : ar gwe oliv. — Eur mor bihan : stank Berr. — Ar mor braz Ar Felibred o rei skouer ha harp da Vreizis Penauz ha perak ec’h eo nijet adarre ma fantasi ’trezek Breiz-Izel ►\nAr Felibred o rei skouer ha harp da Vreiziz.\nDa c’hortoz digoueout en Marseilh, e zo stad ennon o sonjal ho deuz ar Brovans peadra da blijout meurbed d’an dud a zo ganet hag a zo o chom enni. An nenv ’uz d’o fenn a ve kazi dalc’hmad digoumoul ha splan ; an douar a zo fonnuz da rei bep seurt freuz, ar mor a zo ’vite eur vammen a binvidigez. O yez ive a zo c’houek meurbet, c’houekoc’h evit ar gallek.\nO c’homz a zo ’vel eur c’han, hag ouz o c’hlevet e seblant d’in klevet mouez ar skrilh pa gan war hon douaro tommet gant heol kreiste. En provansek ’ta e komzont bepred etreze, En o zouez na ve ket a vez, ’vel ma ve siouaz ! en Breiz-Izel, da gomz eur *yez ha nan eo ket ar gallek. An dud ar muian disket a blij d’ê komz, ha kanan ’vel e komz hag e kan an dud a renk izel. Skrivan a reont en yez o bro, dreist-holl ’boue hanter kant vla zo.\nAbalamour da ze, pa ’n em glevaz Ar Goffic, Ar Braz, Kloarek ha Vallee, er blavez 1898, ’vit sevel Kevredigez Vreiz, eun unvaniez henvel ouz ar Felibrij, e kasaz Frederik Mistral d’hon fevar fautr-arauk eul lizer kalonek, evid o meuli ha lakat ar fians da greski enne.\nSetu penauz ar Brovans ha Breiz a ro dorn an eil d’eben evit ober ar memez labour : mirout ’pez an euz græt o nerz gwech-all, evit krenvaat i o unan ha ’vit nerzan Frans, o Mamm-Vro vinniget.\nAdtapet diwar « https://br.wikisource.org/w/index.php?title=Pennad_kentan_—_VIII&oldid=103942 »\nKemmoù diwezhañ degaset d'ar bajenn-mañ d'an 7 Gou 2017, da 23:43.


Pajenn:Morvan - Buez ar Zent, 1894.djvu/853 - Wikimammenn\nPajenn:Morvan - Buez ar Zent, 1894.djvu/853\nehana. Petra zo kaeroc’h eged ar vuez-se ? Mar d-euz poan o iun, e vezer digollet euz ar boan-ze dre beoc’h ar spered ha dre joa ar goustians. Ann eil a ro nerz d’egile, ha dre ma teuer d’en em voaza, e kaver eaz ar pez a zo tenna evit ann natur. »\nAbarz ar fin e oue roet kounje d’ezhan da zistrei d’he di ; mes, a benn eur miz goude, ann Arianed a ieaz adarre d’he gerc’hat evit he deuler enn eur prizoun tenval. Hogen, kaer o devoa beza kriz ha didruez enn he genver, Euzeb ne laoske ket eur glemmadenn. Daou zen a iliz euz a Verseill a deuaz d’he velet epad ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/853&oldid=138104 »


Pajenn:Perrot - Bue ar Zent.djvu/713 - Wikimammenn\nPajenn:Perrot - Bue ar Zent.djvu/713\nnou-bras ar vro ha gant he c’henvroïz eus Avila ; ne oe galvet gante nemet ar follez. Hi a chome bepred laouen ha, pa deue unan bennak da zigas kelou d’ezi eus an droug a vije lavaret anezi, e responte gant dousder : « Mat, mat ! lezet-e, ma vijen gwelloc’h anavezet gante, e kavjent digare da lavaret c’hoaz muioc’h. » Mes kaer a ve klask mougan ar vertu dindan eur bern geier, hi a ve bepred trec’h, ha seul-vuioc’h e ve bet labeet, seul-vui e teu da lufran. Evelse e c’hoarvezas ive gant Thereza. Ar pab Pi IV a ôtreas ar chenchamant digaset en Urz Karmel. Otre a oe roët d’ezi, zoken, d’ober ar memes tra evit Urz ar bôtred, hag arôk fin he bue he devoe ar joa da welet c’houezek kouent neve savet evit ar merc’hed ha pevarzek evit ar bôtred. Ouspen ar skoazel a roë Doue d’ezi, he dousder, he laouenedigez, he spered lemm hag he skiant a c’honeze an holl. Ar gwel hepken anezi a rê karet ar vertu.\nHe amzer divezan a dremenas o vont eus an eil kouent d’eben, o lakat urz en pep lec’h. Daoust pegen skuiz e veze gant ar beajou-ze, daoust n’he devoa mui tamm yec’hed ebet, e heuilhe pen-da-ben reolen he Urz ; betek an de divezan e talc’has da vezan eur skouer beo evit he c’hoarezed. O tont eus sevel eur gouent neve en Burgos, e kouezas klanv en Alb. Santout a reas e oa deut eviti ar mare da vont daved an Hini he devoa kement karet ha laket karet hed he bue war an douar. Goulenn a reas he zakramanchou divezan, hag en eur lavaret ar c’homzou-man : « Ma Doue, na zisprizet ket eur galon glac’haret gant ar c’heun d’he fec’hejou, » e varvas en peuc’h, d’ar 15 a viz here 1582.\nHe c’horf a oe beziet en kouent Alb, hag eno e chomas tri bla. Neuze, war c’houlenn ar pennou-bras eus Urz Karmel, e oe kaset da Avila. Mes er bla war-lerc’h, war glemm duk Alb ha war urz ar pab, e oe digaset a neve da Alb. Ar c’horf a oa chomet en e bez, gwevn an izili anezan evel pa vijent beo. Nao bla ha tregont goude he maro (1621), e oe laket en renk ar zent. Meur a hini eus an dud o devoa he anavezet a deuas da renti testeni eus he zantelez hag eus he miraklou.\nEn de-man e rêr ive gouel sant Konogan, diskibl sant Gwenole, hag eskob Kemper war-lerc’h sant Korantin. Eur barouz en hon bro, Treogan, he deus he gemeret da batron : chapeliou an eus en Karnot, en Gronwel hag en Lokarn, en Penhars. Ar zant-man a zo pedet ouz an derzien.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/713&oldid=141014 »


Banneg - Wikipedia\nBanneg zo un enezennig e gwalarn enezeg Molenez, etre Balaneg hag Eusa.\nBihan eo Banneg: 800 m hed zo dezhi, 200 m led, ha 22 devezh-arat. An tostañ douar da Eusa eo: ul lev anezhi emañ, er gevred dezhi, ha tremen a ra ar Froñveur etrezo. Met tostoc'h da Vanneg eo Balaneg: un hanterlev nemetken.\nIzel eo an aod a-dal da Volenez, traezh ha bili anezhi. Div enezennig all zo er c'hreisteiz: Enez-Kreiz ha Roc'h-Hir. War ur roc'h e beg Maen-Tenzel emañ tour-tan Kereon. En hanternoz ez eus ur roc'h anvet Mouliged, an anv a vez graet eus tud Molenez.\nPerc'henned[kemmañ | kemmañ ar vammenn]\nDepartamant Penn-ar-Bed eo perc'henn an enez, abaoe bezañ diberc'hennet ar gompagnunezh Alb-Stella a oa deuet war-lerc'h an N.S.E.O., war-lerc'h skrid-arest an 08/11/1971 a embanne "talvoudegezh foran" prenadenn an departamant.\nEmañ an enez e Park an Arvorig abaoe an 30 a viz Gwengolo 1969. Meret eo gant an SEPNB abaoe miz Here 1976, ha difennet eo ouzh an dud mont warni.\nD'an 10 a viz Ebrel 1964 e oa bet divodet an N.S.E.O. a oa annezet e Pariz (4, rue Camille Tahan) ha renet gant an aotrou beleg Laurent. Ganti e oa bet prenet Banneg digant an itron Huon de Penanster hag he fried an aotrou Cesbron Lavan, dirak an noter, an aotrou Kozhig a Landerne, evit 20 000 lur.\nBanneg, en enezeg Molenez\nAdtapet diwar « https://br.wikipedia.org/w/index.php?title=Banneg&oldid=1893041 »\nKemmoù diwezhañ degaset d'ar bajenn-mañ d'an 25 Gen 2021, da 20:05.


Abrege eus an Aviel/Chapistr 26 - Wikimammenn\nAbrege eus an Aviel/Chapistr 26\n◄ Evit ar Lun Fasq Evit ar Meurs Fasq Evit sul ar C’hasimodo ►\nEvit ar Meurs Fasq.\nJESUS a apparissas d’e Zisquibien goude e Resurrection, hac a lavaraa dezo : ar peoc’h ra vezo gueneoc’h ; disquez a reas dezo ar gouliou eus a zaouarn, eus e dreit hac eus e gostez sacr. Explica a eure dezo ar Scritur santel e pehini e oa parlantet anezàn, hac e ajoutas penaus e oa ret e andurze hac e ressuscitze an trede deiz ha ma vize prezeguet ar binigen ha remission ar pec’hejou en e Hano d’an oll nationou eus ar bed.\nSant Lucas, Ch. 24.\nMeditation voar ar pemp Gouli.\n1 P. Gouliou hor Salver a so ur sujet a fizians evit ar bec’herien pere a zezir en em gonvertissa.\nAh ! chelaouit petra lavar e-unan deoc’h ho Salver carantezus hac ho Pastor mad : Da glasq ar bec’herien eo oun deut. Ne fell quet din maro ar pec’her, mæs e gonversion. Muy a joa a vezo en Eê voar ur pec’her pehini a ra pinigen eguet voar naontec ha pevaruguent just.\nEn em dennit er Gouli eus e gostez, hac e lavaro deoc’h : ene paour, ha c’hoant am be-me das condaouni, goude ma em eus scuillet bete ar berad diveza eus va goad evidoud ? Va divrec’h a so astennet, va c’hostez ha va c’halon a so digor evit da receo.\nCredit parfet en deus Jesus ur gouir volonte d’ho savetei, car ne zesir netra gant muy a ardeur eguet silvidiguez an oll. Map den ne d’eo disquennet eus an Eê voar an douar, ha ne d’eo maro, nemet evit hor savetei ; hac ouspenze hor silvidiguez a so ar recompans eus e labourou, hac ar gonsolation eus e boaniou.\nCredit certen penaus an defaut a fizians e madelez an Autrou-Doue, a ve ur pec’het brassoc’h eguet hoc’h oll disurzou assambles. Hac e tremense ho pec’hejou e nombr hac e grevusdet an oll grimou a so bet hac a vezo biquen commetet voar an douar, e vadelez a so c’hoas brassoc’h, e vadelez a so infinit. Jesus-Christ en deus satisfiet evidoc’h : appliquit deoc’h ar satisfaction-ze dre ur guir gonversion : detestit ho pec’hejou gant ur gouir glac’har, ha bezet assur eus ar pardon anezo.\n2 P. Ne deus netra consolantoc’h evit ur C’hristen mad, eguet contempli gouliou hor Salver. Eno e quef e gonsolation en e oll boaniou hac afflictionou. Eno e tesq anduri pep tra dre exempl Jesus-Christ. Pa consider ar pez en deus souffret e Salver dre garantez evitàn, e cred penaus ne all quet anduri avoalc’h evit disquez ive dezàn e garantez hac e anaoudeguez-vad. Contant en em gaf ha leun eo a joa e creis ar boan, ar baourente, ar c’hlênvet, an humiliationou, ar chroasiou, abalamour ma en em vel hènvel ouz Jesus crucifiet, ha ma esper penaus goude beza bet lod en e souffransou voar an douar, en devezo ive lod eus e c’hloar ebars en Eê.\nPeguer consolant ha peguen dous a vezo da ur C’hristen pehini en e vuez en devezo bet dalc’het un devotion special evit ar pemp gouli, hac en devezo grêt e bossibl da imita e Salver crucifiet, peguen dous, emoun-me, e vezo dezàn en heur ar maro quemer e grucify etre e zaouarn ha mervel ous e gontempli ? Pebes fizans n’en devezo-èn quet é Croas Jesus-Christ, en e C’houliou sacr hac er goad precius en deus scuillet evitàn !\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_26&oldid=94982 »\nKemmoù diwezhañ degaset d'ar bajenn-mañ d'an 8 Du 2016, da 17:32.


Pajenn:Koñchennoù eus Bro ar Ster Aon.djvu/105 - Wikimammenn\nPajenn:Koñchennoù eus Bro ar Ster Aon.djvu/105\nra netra : c’houi a junto ho taouarn… Diarc’hen e vezo dao d’eoc’h mont ivez, rak sant Nikolaz ne veze re-voutou ebet gantañ, gwechall, ha ne vezo ket lakaet d’ezañ bremañ kennebeut. »\nHag ar c’hloc’h da son an oferenn-vintin. Ruzia a ra Bartele, ker ruz eo ha klipenn eur c’hilhog. Hag an dud d’an iliz da welout ar sant nevez, rak an aotrou person a lavare pellik a oa e vije digouezet a-benn hirio. Teñval eo c’hoaz an aoter, ha ne c’hellont ket dianaout ar sant ervat. Met e sae satin glas hag e vantell aour flamm a ra d’ezo toui eo kaer dispar, ken a skop o daoulagad. A-raok fin an oferenn,\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/105&oldid=148342 »\nKemmoù diwezhañ degaset d'ar bajenn-mañ d'an 18 Kzu 2018, da 17:32.


Buhez ar Zent. pages 172, 173. Encyclopédie Marikavel.\npages 172, 173\nKasimir a vevas evel eun êl, e-mesk an enoriou hag ar pinvidigeziou. Genel a reas d'an 3 a viz here 1458. Eil mab oa da Gasimir III, roue ar Pologn, ha da Elizabeth a Autrich, merc'h an impalaer Albert.\nE vamm a oa eur rouanez vat, a zavas en karante hag en doujanz Doue, ar c'houec'h pôtr hag ar c'houec'h merc'h an evoa roët d'ezi. Ar merc'hed a oe dimezet da brinsed Bavier, Sax ha Brandebourg. Ar mab henan a oe roue en Hongri. Tri-all a oe rouaned er Pologn, an eil goude egile; ar yaouankan a oe kardinal, arc'heskob Gnesen.\nKasimir a c'honezas kalz, en gouiziegez kouls hag en zantelez, gant kenteliou ar gouarnerien dispar a roas d'ezan e vamm.\nAdalek e yaouankiz, e teuas da vezan enebour touet,. n'eo ket hepken d'ar pec'hed, mes zoken, da gement tra a wele ennan skeud ar pec'hed. Ne gare ket klevet drouk-prezeg endro d'ezan, hag e-unan n'hen grê gwech ebet. Dindan e zilhad kaer a brins e touge eur gouriz reun; yun a rê alïes ha skourjezan a rê e gorf betek ar gwad; beb an amzer, e tremene an noz pen-da-ben war ar c'halet, hag arôk an de, e veze e-tal dor an iliz o c'hedal digor hag e kleve kement oferen a vije lavaret.\nAr gwel eus poaniou Hon Zalver Jezuz-Krist a reas d'ezan, meur a wech, mont er-mêz anezan e-unan. Eun devosion dener an evoa evit ar Werc'hez Vari ha sevel a reas, en hec'h enor, eur c'han en latin, a lavare bemde hag a fellas d'ezan kaout war e galon, goude e varo. Pa oe digoret e ve, c'houec'h-ugent vla goude ma oa sebeliet ennan, e oe kavet e gori f'resk-beo, en e wiskamant zaei alaouret, hag ar paper bepred etre e zaouarn.\nLabourât a reas, herve e c'halloud, da astenn ar gwir fe, ha da zizrei schismatiked ar Pologn. Lakat a reas e dad da zougenn eul lezen da zifenn oute sevel ilizou neve ha dresan ar re goz.\nKen trugarezus oa en kenver ar beorien, ma oa lez-hanvet tad ha difennour an dud reuzeudik. Miret a reas e werc'hded adalek e gavel betek ar be. War e glenved divezan, daoust da lavariou ar vedesined, e kavas gwell koll ar vue eget astenn anezi o terri e werc'hded.\nKasimir a varvas da bemp bla warn-ugent, en bleun e yaouankiz. E gorf a oe sebeliet en Wilna, hag eleiz a viraklou a c'hoarvezas e-tal e ve.\nEur plac'h vihan, douget warnezan gant he zad, a zavas eus a varo da veo. Tud dall a gavas ar sklerijen, tuds kamm ar c'herzed, tud klanv ar yec'hed.\nAbalamour da ze, Leon X a lakas hano ar prins yaouank war roll mignoned an Otrou Doue, ha Poloniz a bed hag: a enor anezan evel patron o bro.\nAn den n'eman ket war an douar-man evit chom; n'eman nemet evit tremen. Porz ar baradoz, a wel o skedi en penn e veaj, eo ar pal an eus da dizout. Al lestr m'eo pignet warnan, evit ober hent, eo e gorf ; diouz ma ouveo e sturian, e touaro gantan, pe war drêz, war devennou ar baradoz, pe war ôchou euzus an ifern.\nN'eo ket awalc'h kaout c'hoant da dizout porz an nenv evit en em gaout ennan; red eo ober an hent penn-da-benn, ha lakat evez da chom hep mont re a-zeou pe a-gle, pe da goll an amzer.\nEvelse e rê ar zent; c'hoant en em gaout o devoa, hag en em gaout a rent. Pa yude avel an techou fall en gwerniou o lestr, pa veze tarziou eonennus mor ar bed o skei anezan a bep tu, pa venne o lestr mont da goll, e pedent, hag an avel foll a goueze; e yunent, hag al lestr a skanvae.\nDarn a zo hag a gav mat pedi, ha ne gavont ket mat yun. Koulskoude, mar deo ar yun eo a vank, arabad kredi e c'hellfe ar pedennou ober ar vad a rafe ar yun. Da bep-hini eo en em anaout, ha da bep-hini eo bezan didrue outan e-unan. Gwell eo douaran war ôchou ar baradoz, gant eur c'horf kastizet, eget n'eo kouezan en puns an ifern, gant eur c'horf hag e ver bet re damantus outan.


Gwengelouriezh lec'hlennat - Wikipedia\nThor o stourm ouzh ar jotunned (von Mårten Eskil Winge, 1872)\nAr wengelouriezh lec'hlennat a zo skourr anavetañ ar wengelouriezh c'herman. Hiziv eo dalc'het ar menozh e oa damhañvel rummad doueed an daou sevenadur daoust ma emdreas anvioù ha gwengeloù a bep tiriad bep ma tremene an amzer.\nNe veze ket gwelet ar gwengeloù evel ar Bibl er gristeniezh, ne veze ket heuliet evel un doazhadur. Alato e oa bet savet ur seurt relijion norzhek gant pobl ar c'houlz-se, gant lidoù reizhet gant belegezed anvet vǫlur. Ne ouzer ket penaos e oa imlijet ar gwengeloù gant ar relijion evit gwir.\nKalzig a elfennoù dre skrid a chom diwarnañ betek hiziv. Ar roudoù anatañ lezet gant ar c'hermanek a zo ar vein runel. Met an titouroù resis a-zivout ar pobloù-se e oa bet skrivet gant ar romaned ha diwezhatoc'h gant ar c'hristened. Na a-orin na neptu eo ar c'heloù-mañ, disteret e oa relijion an enebour ganto evit lezennekaat o obererzhioù.\nMeur a wengel a vez anvet saga. Hag ul lodenn vras anezhe a c'hall bet kavet en Eddaoù (an Edda e komz-plaen, hag an Edda e gwerzennoù)\nEn 'Edda e komz-plaen' ha Saga an Ynglingar skrivet gant Snorri Sturluson e vez adkavet barzhonegoù eus an 'Edda e gwerzennoù'. Snorri a savas ur c'heneliezh hag ur fin eus an amzerioù gant ar varzhoneg Voluspa ('Kan ar vǫlur'). Hervez lod eus ar ouizieged e voe adkemeret gant Snorri ar menozhioù-se diwar an daou levr kristen: Genesis hag Apocalypsis Ioannis. Ragnarok eo an anv implijet evit taolennañ fin an amzer.\nEr wenngelouriezh lec'hlennat e aozet an hollved hervez ur wezenn ramzel, ar wezenn-ved, anvet Yggdrasil, lies a ved a zo ennañ, en o-zouez e astenn Midgard (bed ar Mibien-den), Asgard (bed an Aesed), pe Muspelheim ivez (bed an tan), ha c'hwec'h bed all.\nAdtapet diwar « https://br.wikipedia.org/w/index.php?title=Gwengelouriezh_lec%27hlennat&oldid=1935517 »\nKemmoù diwezhañ degaset d'ar bajenn-mañ d'an 6 Gen 2022, da 16:56.


Emañ Ekokreizenn Bro-Dreger, ur park ekologel, o klask adsevel goude enkadenn ar C’hovid 19\nAbaoe ar 7 a viz even eo bet addigoret Ekokreizenn Bro-Dreger. An dud a zeu en-dro evit profitañ deus an park-se, troet war ar permakultur hag an energiezhioù nevezadus. Goulenn a reont un tamm sikour rak n’ez eus ket kalz a arc’hant er c’hefioù pa ne c'heller degemer skol ebet.\nPublié le 13/06/2020 à 17h01 • Mis à jour le 14/06/2020 à 09h34\nAn natur a zo brokus en Ekokreizenn. • © Ekokreizenn Bro-Dreger\n"Diaes eo evidomp ! Sañset e vefe bet addigoret ar greizenn adalek fin ar miz Meurzh. N’eo ket simpl paeañ goproù an tri implijad a labour ganeomp", a lavar Carsten Greve, en doa krouet an Ekokreizenn gant mignoned, dek vloaz zo. Stummer eo eno hiziv.\nE-kichen park ar Radom e Pleuveur-Bodoù e vez kavet ar park dudi-se. Ar gevredigezh Spered All a ra war-dro al lec’h. Kinniget e vez ganti dizoleiñ an natur en un doare pedagogel ha c’hoarius. Ul lec'h plijus evit ar familhoù hag ar re a blij dezho liorzhañ en un doare emren ha doujus ouzh an natur.\nUr familh o pourmen • © Ekokreizenn Bro-Dreger\nBrav eo deuet ar plantennoù hag ar gwez e-pad mare ar c’henfinañ. Kresket int gant an amzer vrav. Tud a-youl-vat Spered All o deus graet war-dro ar park, en un doare munut. Amzer a oa ganto e-pad ar mare ispisial-se : tri anezho o deus dibabet chom kenfinet war al lec'h, a-ratozh.\nMet n’eo ket kresket an arc’hant er memes koulz ! Ar c’hontrol eo. Hep gweladenner, arc’hant ebet.\n"An diaesañ a zo ne c’hell ket ar skolioù dont. Da gustum e tegemeromp hanter-kant anezho e-pad an nevez-amzer. Talvezout a ra un drederenn eus ar pezh a c’hounezomp."\nProduiñ energiezh gant nerzh an dour • © Ekokreizenn Bro-Dreger\nAbalamour d’ar c’henfinañ eo bet kollet ganto tro 25.000 euro. Sikouret int bet gant ar Stad koulskoude : div wech e oa bet roet dezho 1500 euro. Met dale a zo gant arc’hant kumunioù ar gumuniezh, peogwir eo bet daleet an dilennadegoù.\nDilabour darnamzer eo bet pevar goprad ar park. Abaoe addirogadur ar greizenn eo deuet tri anezho da labourat en-dro. Justik eo evit paeañ anezho. Dre chañs e sikour tri den yaouank a ra ur servij keodedel. "Diaes eo kempouezañ ar c’hontoù !" Hag ouzhpenn e oa bet ret dezho nullañ ur gouel war an ekokreizennoù a oa raktreset e miz Mae.\nUr galv kreñv\n"M'o deus an dud c’hoant da sikour ac'hanomp, tu zo dezho reiñ un tamm arc’hant war HelloAsso pe dont da vezañ ezel eus Spered All", eme Carsten.\n"Deuit ivez niverus da zizoleiñ ar greizenn. Un doare all eo da sikour ac'hanomp", emezañ ivez.\nTu zo d’an dud mont da bourmen hag ober tro al liorzh en ur zeskiñ teknikoù ar permakultur pe an energiezhioù, evit pemp pe c'hwech euro nemetken. Addigoret e vez ar greizenn bep merc’her ha bep sul, goude-lein, e miz Even evit kregiñ.\nStajoù d'en em stummañ\nUr bern stajoù a zo bet prientet e-pad ar c’henfinañ gant ar gevredigezh. "N’omp ket chomet d'ober teil-tomm e-pad ur prantad ken hir !".\nDa gustum, e c’hounezont 30% eus o budjed ganto. Stajoù liesseurt a vez : krouiñ gant pri pe gant koad, evel deskiñ sevel arrebeuri pe kizellañ loaioù, mont da zastum bezhiñ, deskiñ anavezout al louzeier…\nur staj war raz-maen • © Ekokreizenn Bro-Dreger\nEizh den a vo digemeret d'ar muiañ. Graet e vez ar stajoù dreistholl e-pad an dibenn-sizhun. Evit poent eo kazimant leun ar stajoù kentañ, met kinniget e vo stajoù-all. Ret e vo d’ar weladennerien pe d’ar stajidi dougen ur maskl ha chom pell a-walc’h an eil diouzh egile. Ar pezh a vo aes d'ober, ken bras eo ar park.\n"Tout a zo bet graet evit degemer an dud en ur ziwall, met gant plijadur memestra ! Mall zo warnomp e vefe adkroget ar vuhez evel a-raok ."\n"Spi a chom c’hoazh, dreist-holl evit an hañv. Keit ma vo brav an amzer ha ma chomo an douristed e Bro C’hall, hep mont da foetañ-bro er broioù estren."\n"Ha, marteze o deus an dud prederiet e-pad ar c’henfinañ. Ezhomm o do bevañ tostoc’h ouzh an natur. Ha reiñ ur ster d'ar pezh a vez graet ganto, dre grouiñ traoù, e lec’h prenañ anezho. Ur spered all, ivez ! Ouzhpenn ez eus ur gudenn arc’hant, gant muioc’h a dud dilabour hiziv. Plijet e vefent deskiñ dont da vezañ emren."\nEmichañs e vo kendalc’het amañ seurt desaverezh ekologel evit ar re vihan hag ar re vras.\n© Ekokreizenn Bro-Dreger\nPleumeur-Bodou : un écocentre pour découvrir l'écologie en s'amusant\ncopier le lien https://france3-regions.francetvinfo.fr/bretagne/cotes-d-armor/eman-ekokreizenn-bro-dreger-ur-park-ekologel-o-klask-adsevel-goude-enkadenn-ar-c-hovid-19-1840866.html\nenvironnement déconfinement sorties et loisirs jardinage énergies renouvelables culture bretonne culture culture régionale\nAccueil > Bretagne > Côtes-d'Armor > Emañ Ekokreizenn Bro-Dreger, ur park ekologel, o klask adsevel goude enkadenn ar C’hovid 19


Journal de Renaud Camus, dimanche 10 juin 2018\ncréée le mardi 12 juin 2018, 19 h 06\nmodifiée le mardi 12 juin 2018, 19 h 11Paris, hôtel Bourgogne & Montana, ch. 60, dimanche 10 juin 2018, une heure du matin. Finalement je suis resté toute une semaine à Paris pour rien, dans l’attente de la Fête ~~~ ~~~~~~ ~~~~~~~~~~~, ~~’~~~ ~~’~~~ ~~~~~ ~~~~~~~ ~~~ ~~~~~ ~~’~~~~ ~~~~~~~ ~~~~~~, ~~~ ~~~~~~ — enfin non, ~~~~ ~~~~~ ~~ ~~~~~ pour rien, ~~~~ ~~’~~~ ~~~~~~~~~~ ~~~ ~~~~~~~ “~~~~~~~”, ~~~~ ~~~~~~~~ ~~~~~~~~, ~~’~~~ ~~~~~~ ~~~~ ~~~~~~~~~ ~~~~~~~ ~~~~~ ~~~~~-~~~~~~~~~ ~~~~~~~~~, ~~~ ~~~~~~~~~~ ~~~ ~~~ librairie, et une ~~~~~~ ~~~ ~~~~~~~~~~ ~~~ ~~~~~~~~~~~, ~~~ ~~~~~~~ ~~~, ~~~~ ~~~ ~~~~, ~~~ ~~~~~~~~~ ~~~~~~~~ ~~~ ~~~~~~~~~ ; ~~~ ~~’~~~ ~~~ ~~~~~~ ~~~~~~~~~~~~, quatre ~~~~~ ~~~~~~ ~~~ ~~~~~~ ~~~~~~-~~~~~. J’ai même acheté ~~~ ~~~~~~~~, ~~~ ~~~~~~~~ ~~’~~~~ ~~~~~ ~~~~~~ ~~~~~~~~, ~~~~~~~~~ ~~~ ~~’~~~~~~~~, ~~~~ ~~’~~~~~~ ~~~~~ ~~~~~ ~~’~~~~ (~~~ ~~~~~~~~). ~~~ ~~’~~~~ ~~~~~ ~~~~ ~~~~~ ~~ ~~~~~ ~~~ ~~~~~~ perdu. Mais ce ~~~~ ~~~ ~~~~~~ ~~~~~~ ~~~~~ ~~~ ~~~~~~~~, ~~~ ~~~ ~~’~~~~~~~ ~~~~~ ~~~~ ~~~~ ~~~~~~~~~ : ~~~ ~~~~~~ ~~~~~ ~~~~~~ ~~~~~~ ~~’~~~~~~ ~~~ ~~~ ~~~~~ ~~~ ~~~~~~~~~~~~~~, ~~~~~ ~~~~~~~~ le voyage de ~~~~~~~, ~~~~ ~~~~ ~~~~~~ ~~~~ ~~~~~ ~~~ ~~~~~~~ ~~~~~ ~~~~~, ~~~~~ ~~’~~~~~~ ~~ ~~~~~~ ~~~~~~~~ ~~~~~, ~~~ ~~ ~~~~ ~~~~~~ ~~~ ~~~~~~, ~~~ ~~~~~ ~~’~~~~~~ ~~~ ~~~~~ maintenir.\nJe savais bien ~~~’~~~ ~~ ~~~~~~ ~~~ ~~~~~~~~~~~, ~~~~~~ ~~~ ~~~~~~~~~ ~~~~ ~~~~~ ~~~ ~~~~~~, ~~’~~~~ ~~~~~, ~~~~~ ~~~~~~~ ~~’~~~~~~ ~~~~~, ~~~~ ~~’~~~~~~~~~ ~~~ “~~~~~~~~~” ~~~ ~~~~ ~~~~~~~~~, “~~~ ~~~~~~ de la philosophie” ; ~~~ ~~~~~~~ ~~~~~~ ~~~~~~~~~~~, ~~~~~ ~~’~~~ ~~’~~~~~~~~~ ~~~~~~~~~~ ~~~ ~~~~~ ~~~~~~~~ ~~~~~~~~~ ~~~~~~~~~~~, ~~~~~~~~~~ ~~~~~~ — ~~~~~ ~~’~~~~~~ ~~~~~~ ~~~ crise.\nDès ~~~’~~~ ~~~~~~~~~ ~~~~~~ ~~~ ~~~~~~, ça ne peut ~~~~ ~~~~~~~~, ~~~ ~~~~~~~ ~~~~~~~~~~~. ~~~~ ~~~~~~~, ~~~ ~~~~~~, ~~~~~ ~~~ ~~~~~~~ ~~~ ~~’~~~~ ~~~~ ~~~~ ~~~~ ~~~~~~, ~~~~~~~, ~~~~~ ~~~~~~ ~~~~ ~~~~ ~~~~~ ~~~~~~~~~~, ~~~~~~~~~, ~~~~~~~, “éditer”, je dois ~~’~~~~~~ ~~~~ ~~~~~~~~, ~~~~~~ ~~~ ~~~~ ~~~~~~~. ~~~ ~~~ ~~~~~~~~~ ~~~~~~~~ ~~~~ ~~~~ ~~~~~~~ ~~~~ ~~~~~~~~~~~~ ~~~ ~~~~~~~~~, ~~~ ~~~ ~~~~~~ ~~~~~ ~~~~~ ~~~~~ ~~~~, ~~’~~~~~~~~~~ ~~’~~ donc aucun intérêt — pécuniaire, ~~~ ~~~~~ ~~~~. ~~~ ~~~~~~~~~ ~~~~~ ~~~~~~~ ~~~~~~~~~~ ~~~~~~~~~~~~~~~ ~~~~~~ ~~~~~~~~~~~, ~~~~~ ~~~~ ~~~~~~, ~~~~~~ ~~~~~~~~, ~~~~ ~~~ ~~~~~~~~ ~~~ ~~~~~~~, ~~~~~~~~~~~ ~~~~ ~~~~ ~~~~~~ (et j’étais déjà ~~~~~ ~~~~~~~ ~~~ ~~~~ ~~~~~~~~~~~~~~), ~~~ ~~~ ~~~~ ~~~~~~~~~ ~~ ~~~~ ~~~~~~~~~~~~~. ~~~~~~~ ~~~ ~~~~~~ ~~~~~~~~~~~ ~~~ ~~~~~~~~ ~~~~~~~ ~~~~ ~~~ ~~’~~~~~~~ ~~~~~ ~~ ~~~~~~ ~~~~~ ~~~ librairie, et que ~~~ ~~~~~~~~~ ~~~~ ~~~~~~~ ~~~~~~~~~ ~~~ ~~~~~~~~, ~~~ ~~~~~~, ~~~ ~~~~~~ ~~~~~~~~~~~~~, ~~~ ~~~~~ ~~~ ~~~~~~~ ~~~~~~~ : ~~~ ~~~~ ~~~ ~~~~, ~~~~~ ~~’~~~~~ ~~~ ~~~~~~~, ~~~~~~~~ ~~~~ petite heure, et ~~~~~ ~~~~~~ ~~~~~~~, ~~~~ ~~~~~~~~~, ~~~~~~~~ Le ~~~~~~ Remplacement, ~~~~~~~~~~~, ~~~ ~~~~~~~~ ~~~~~~ ~~~~ ~~~~~~~ ~~~~~~, ~~~ ~~~ ~~~~~ ~~~~ ~~~~~~ jamais.\nHélas, ~~~ ~~ ~~~~~~ ~~~ ~~~ premières difficultés à ~~’~~~~~~~, ~~~ ~~~~~~~~~ ~~~~~~~~~~ ~~~~~ ~~~~ ~~~~~ ~~~~~~~~~~~~~~ ~~~~~~~ ~~~ ~~~~ ~~~~~ ~~~~ ~~~~~~~~ ~~~~ ~~~~~ ~~~~~~~~~~~, ~~~ ~~~~ ~~~~~~~~ ~~~~~ ~~~ ~~~~~~~ ~~~~~~~~ ~~~~~ ~~~~~ ~~~~~~~~~~ le contenu précis, ~~~ ~~~~~~ ~~~~ ~~’~~~~~~ ~~~~~ ~~~~~~~~~~~, ~~~~~~~~ ~~~~~~~~~~~. ~~~~~ ~~~~~~~~~~~ ~~~~~~~~~~ ~~~ ~~~~~~~~ ~~~~~~~~~, ~~~ ~~~~~~~~~ ~~~ ~~~~~~ ~~’~~~~~~ ~~~~~~ ~~~~ ~~~~~~~~ ~~~~~ ~~~ ~~~~~~ ~~~~~~~, ~~~~ chance pas trop ~~~~~~~~~. ~~’~~~~~~, ~~~ ~~’~~~~~~ ~~~~ ~~~~~~~ ~~~~~~~. ~~~~~~ ~~~ ~~~~~~~~~~~ ~~ ~~~~~ ~~~ ~~~~~, ~~~~~~~~~~~ ~~~~ ~~~~~~~~~~~~ ~~~~~~~~~~~, ~~~~ ~~~ ~~~~~~~~ ~~~~~ ~~~ ~~~~~~ ~~~~~~~~~, ~~~~~ ~~~~ cas-là, alors que ~~’~~~~~~~ ~~~~~~~~~~ ~~~ ~~~~~~~~~ ~~~ ~~~~~~~~~~ ~~’~~~~~~~~~~~~~ ~~~~~~~~~ ~~~~, ~~~~~~~~~ ~~~ ~~~~~~~~~, ~~~~~~~~~~~~~~ ~~~~~ ~~~~~~~~~~, ~~~ ~~~~ ~~~~~~~~ ~~~~~~~~~ ~~~~ ~~~~~ ~~~~~~~~~~~~~~~~~ ~~~~ ~~~~~~ ~~~ ~~~~ ~~~~~~~~~ : opération fastidieuse au ~~~~~~~~~, ~~’~~~~~~~ ~~~~ ~~~~~~~ ~~~ ~~~~~~~~ ~~~~~~~~ ~~~~~~~ ~~~~~ ~~~ ~~~~~~~~, ~~~ ~~~~~ ~~~ ~~~~~~~~~~~~~~ ~~~ ~~~~~~. ~~~ ~~~~~~~~~ ~~’~~~~ ~~~~~~~~~~~~~ ~~~~~~~ ~~~ ~~~~, ~~’~~~~~~~ ~~~~ ~~’~~~~~~ en train de ~~~~~~~~~~ ~~~ ~~~~~~ ~~ ~~~ ~~. ~~~~~~~~ (~~~~ ~~~ ~~~~~ ~~~~~~~~~~, ~~~~). ~~~~~ ~~’~~ ~~~~~~~~~ ~~~~~ ~~~~ ~~~’~~~~ ~~~~~~~~~ ~~~ ~~~~~~, ~~~ ~~~~ ~~~~~~~~. ~~’~~~~~~ ~~~~ ~~~~~-~~~~~ été différente si ~~~~~~~ ~~~ ~~~~ ~~~~~~ ~~~~~~~~ ~~~~ ~~~~~~~~~ ~~ ~~~ ~~~~~~~-~~~, ~~~~~ ~~’~~~ ~~~ ~~’~~~~~~ ~~~~~~~~ ~~~~~~~~ ~~~~~~~~~. ~~~~~ ~~~~~~~~~~~~ ~~~~~ ~~~~ ~~~~~~~~, ~~~~~~ ~~~~ ~~~~~~~~ ~~~~~~~~ : ~~~ qui nous valut ~~~ ~~~~~ ~~’~~~~~~~~~~~ ~~~~~~ ~~~ ~~~~~~ ~~~~~~~~~~, “~~~ ~~~~~~~~ ~~~ ~~~~ ~~~~~~~~” ; ~~~~~ ~~~~ ~~~~~~ ~~~~~~~ ~~~~~~~~~~ ~~~ ~~~~~ ~~~~~ ~~~~~~~~~~ — ~~~~~ ~~~ ~~~~~~~~ ~~~~~~ ~~~~~~~~, ~~~ Paris est décidément ~~~~~ ~~~~ ~~~~~, ~~~~ temps-ci.\nMon ~~~~~~~ ~~~~~~ ~~~~~~~~~~ ~~~ ~~~~~~ ~~~ ~~~~~~ ~~~~~~~~~~~ ~~’~~ ~~~ ~~~~~~ ~~~~~~~ ~~’~~~~~~~~~ ~~ ~~~ ~~~~~~~~ ~~~~~~~~~~~ : ~~~~~~~~-~~~ ~~~ ~~~~ ~~~~~~~ ~~~ main de Jean-Marie ~~~ ~~~~, ~~~ ~~~~~ ~~~~~~~~~ ~~~~~~~~~ ~~~~~ ~~~~~ ~~~~, ~~~ ~~’~~~~~~~~~ ~~’~~~ ~~~~~~~~~~~ ? ~~~ ~~~~~~ ~~~~~~~~ ~~~~~~ ~~~ ~~~~~~~ ~~~~~~~~ ~~~ ~~~ ~~~~~~~~, ~~~~~ ~~~~~~~ ~~~~ ~~~~~~~~~, qu’on s’arrache.\nvoir l’entrée du dimanche 10 juin 2018 et ses 17 images dans Le Jour ni l’Heure


Pajenn:Juluen - Evel ma pardonomp.djvu/13 - Wikimammenn\nPajenn:Juluen - Evel ma pardonomp.djvu/13\nAn torgosou derv ne vezont ket treuzplantet evel se diwar an eil kleün war egile, Soêz. Aman e vije bet dleet d’in gallout mervel, en ti-man, elec’h ma ’z int bet marvet, mazud, ha ma zud koz, arôk d’in, nemet ( tostaat a ra ou% ar prenestr 7 ar re a zo oc’li ober o c’housk diweza du-hont en dounvor, an tonniou, an eil warlerc’h heben, o kana, noz-ha-deiz al « Libera a a-us d’o bez. Ha c’hoaz ne ehanint ket gant o c’liân klemmus, e-keit ma vo ar bed\nen e sav.\nSOEZ, en eur dostdt ivez ouz ar prenestr\nYa ! met n’eo ket kana a ra hepken ar mor, fenoz, al loen a zo anezan ! N’hen glevez ket, o youc’hal hag o skrijal dindan an avel-foll, o torbilat d’ezan e choug.\nMARIVONIG, o tostât\nMamm goz, well eo d’imp dibri hon choan, hon soub a ya da veza yen... Ne glevit ket, Soéz, eur bannachig soubenn ne rafe ket a zroug d’eoc’h, kuita... Ez an da drempa eun tammig d’eoc’h. Tremenet eo koulz koan, ha pa ver bet, eveldoc’h, o lammat diwar an eil roc’h war heben, hed-ha-hed an aod, dindan eun amzer eve liouman, eur bannac’h soubenn domm a ra\nvad d’ar galon.\nAc’hanta ya ! pôtrezig... mat eo d’in... gant ma ne gemerin ket lod ar re all.\nMARIVONIG, en eur lakaat eur skudellad war an daol\nPetra lavaret, Soez Piou a dle dont aman, c’hoaz, fenoz ?\nDen ebet.,.Ha neuze na ped kwech n’em eus ket klevet mamm goz o lavarout : « Mat eo rei d’ar paour betek an tamm diouz ar genou » kuita, mamm goz ! ha « well eo ranna etre dek, eget lezel unan hep »... « aluzenn diwar aluzenn a laka an Aotrou Doue da ober eur c’hoarzadenn ».\nSOEZ, en eur vont da azeza ouz taol, hag eu eur lakât he faner warni. — Marivonig\nha Yann a ya ivez ez eeün d’ezi\nAlo, d’eomp d’ezi, neuze ’ta... rak, evit lavarout ar wirionez, prest ’oun da vervel gant an naon... Ha biskoaz n’em eus sellet a-gorn ouz euntamm soub- kevalenn, evel houman... Abaoe ar beure-man, e oan o veskla, han’em eusket bet andistera tamm krcün da lakât dindan ma dent.\nOber a ra Soêz hc c’haoz en eur dibri. — Môn, azezet e-kichen an-oâled, a\nc’harz an tan a vervel.\nHag e pelec’h ’hoc’h bet o veskla, Soèz?... lavaret ho poa d’in, e vijen êt ganeoc’h.\nSOEZ, en eur diskoez he meskl\nDu-hont endro d’a Vugelez. Sell outo, hag e weli... ar re-man a zo meskl\nAdtapet diwar « https://br.wikisource.org/w/index.php?title=Pajenn:Juluen_-_Evel_ma_pardonomp.djvu/13&oldid=129201 »\nKemmoù diwezhañ degaset d'ar bajenn-mañ d'an 9 Eos 2018, da 16:23.


Pajenn:Morvan - Buez ar Zent, 1894.djvu/466 - Wikimammenn\nPajenn:Morvan - Buez ar Zent, 1894.djvu/466\n3 a C’houere\ns. felis, s. irenee ha santez mustiola\nennhan adarre. Goulskoude, o veza ma’z oa ann introun-ze euz ann noblans vrasa, ne gredaz ket he gelver dirazhan ; mes mont a eure he-unan d’he c’haout enn he falez evit rebech d’ezhi ar pez e devoa great.\n« — Introun, emezhan, ho komportamant a zo eur vez hag eunn dismegans evit ann hano a zougit.\n« — Tursius, a respountaz Mustiola, guelloc’h eo beza euz a lignez ar Zent a gred e Jezuz-Krist eged euz a vouenn ann dud brudeta a zo bet biskoaz var ann douar.\n« — Introun, ho tadou koz n’o devije ket komzet evelse.\n« — Va zadou koz n’o doa ket ann eur da anaout Jezuz-Krist eveldon-me.\n« — Mes perak ez it-hu enn noz da redet ar prizouniou evit touella ar brizounierien ?\n« — Ar garantez am euz evit Jezuz-Krist eo am c’has ; rak ar brizounierien-ze a zo holl bugale ha servicherien da Jezuz-Krist kerkouls ha me.\n« — Sentit ouz ann impalaer enn eur ginnig ezans d’ann doueou, mar fell d’ehoc’h savetei ho puez hag ho tanvez.\n« — Tursius, eme Vustiola er meaz anezhi he-unan, blasphemi a rez heb gouzout petra leverez. »\nLetanant ann impalaer, drouk ennhan ken a grene, a ordrenaz da genta dibenna kement kristen a ioa er prizoun nemed ann avieler Irenee. Hema a oue dispennet he gorf gant kribinou houarn, ha rostet goudeze a nebeudou ken na varvaz erfin enn eur drugarekaat he Zalver Jezuz. Neuze ann introun Mustiola a oue lakeat d’he zro etre daouarn ar vourrevien, ha Tursius a reaz he skourjeza gant fouetou ploumm ken na laoskaz ive he huanad diveza. Maro ar verzerien zantel-ze a erruaz d’ann tri a viz gouere euz ar bloaz 274 pe var dro.\nEunn dra gaer eo dougen eunn hano direbech. Eur guir gristen a boanio bepred evit hen derc’hel digaillar. Guelloc’h eo c’hoaz koulzgoude beza euz a lignez ar zent a gred e Jezuz-Krist eged euz a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/466&oldid=137677 »


Pajenn:Perrot - Bue ar Zent.djvu/751 - Wikimammenn\nPajenn:Perrot - Bue ar Zent.djvu/751\nEvelse e oa gwechall pobl Breïz-Izel, rak an tri lec’h-man a oa unanet en e vue : an iliz, ar vered, ar gêr. An iliz a oa kalon ar barouz, ar re varo dastumet holl an tostan d’ezi, hag ar re veo bodet, muian m’hallent, endro d’ar vered ; eus ar c’hreiz e save an tour, da gas warzu an nenv klemm an Anaon ha peden ar re veo : ar vered a stage ar barouz ouz an illz, hag an iliz hag an tour o stage holl ouz an nenv.\nEun dôlen gaer, mar oe biskoas. Hirie, e ver o tanzen difreuzan anezi. Ar vered a oa hent an iliz ; ’vit dizrei ar Breton diwar hent e ilizou, e kaser ar berejou pell dioute : an iliz diouz eun tu, ar vered diouz eun tu-all, hag an dud diroutet a vo evel tri mailh torret eur chaden hag a yee gwechall eus ar bed-man d’ar bed-all.\nEn kreiz ar vered, an iliz an disteran a zo kaer da welet ; gened ar vue, ar galloud, ar vadelez, a splann dispar war he zâl, en kreiz park sioul ar Maro ; hag ar Vered, pegen dudius d’ar galon he fleustri tro-war-dro d’an Iliz ! Na tener ha frealsus ar moueziou a zav eus don ar beziou o lavaret holl en eur c’hantik :\n« Skuilhet hon deus endro d’an iliz ludu hon c’horfou, evit ober eun hent da gas da dabernakl an Doue beo.\n» Pa oamp o vevan e-touez an dud, e teskemp d’eze hent an Iliz ; breman, pan omp maro, ni o c’helenno c’hoaz.\n» Pegen mat eo bevan en harz ho tioueskel, o Doue, ha pegen mat kousket goude en skeud hoc’h iliz ’lec’h oemp badezet.\n» Ar voger a zisparti ac’hanomp diouz tachen ar re veo a zo henvel ouz divrec’h an Otrou o stardan achanomp war e galon.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/751&oldid=141056 »


Pajenn:Imitation ar Verc’hes Vari.djvu/332 - Wikimammenn\nPajenn:Imitation ar Verc’hes Vari.djvu/332\na Ephes, e pehini e zoac’h obliget d’en em denna gantan epad eur bloaveziou benac.\nEvit compren mad ar joa ho poa eus a guement-se, n’en deus nemet ober reflexion var an interest particulier a guemerac’h eus a guement a selle oc’h an avancement a rouanteles Doue.\nRouans an Ebestel, obtenit din-me un elfen eus ar flammen sacr-se pere ho tevore evit gloar Jesus, hac obtenit din ar c’hraç da gaout ar chanç vad da lacât er glorifia hac er c’haret.\nO va mab ! peguement ne blich qet din an desir-se eus ho calon ! An desir da brocuri gloar Doue a ra eul loden necesser eus ar galite a gristen. A qen bras obligation eo, evit un ene christen, evel ma zeo ar garantes memes a behini eo un effet necesser.\nCals tud a sonch dezo n’en deus nemet ar veleyen a guement a dlefe clasq savetei an eneou. Qement-se a sell oc’h pep den.\nN’en deus stad ebet e pehini ne alfet ha ne dlefet rei exemplou mad, avisou mad hac a bropos ; consoli ar re alfliget ha pedi evit ar re-all.. ’\nChanchamant a vues eur pec’her a so alies effet an hirvoudou eus a un ene fervant benac dianavezet gant ar bed, mæs pehini a bede hac a huanade varzu Doue, evit goulen digantan conversion ar bec’herrien.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/332&oldid=110264 »\nKemmoù diwezhañ degaset d'ar bajenn-mañ d'an 9 Kzu 2017, da 00:33.


Buhez ar Sent/1894/Paol ar Groaz - Wikimammenn\nBuhez ar Sent/1894/Paol ar Groaz\n◄ Zita Paol ar Groaz Per, Merzer ►\nann eizved var ’nn ugent a viz ebrel\nPaol ar Groaz a ioa ganet enn Itali a dud a lignez huel. Doue hag ar Verc’hez-a ziskouezaz dre verkou anat e tlie beza eunn deiz eur zant braz. Enn noz ma teuaz er bed, e oue gueled eur sklerijenn gaer ha burzuduz o para e kambr he vamm, ha goudeze, o veza kouezet enn eur ster zoun d’ar mare ma’z oa c’hoaz krouadurik, e oue saveteet he vuez d’ezhan gant ar Verc’hez.\nKenta implij a reaz euz he skiant a oue trei he galoun varzu Jezuz stag ouz ar groaz. Eunn dudi oa evithan medita var basion hor Zalver, hag evit saouri guelloc’h ar blijadur-ze ec’h en em voazaz abred da gastiza he gorf dre ar iun ha dre bep seurt pinijennou. Bep guener e kemmeske vestl ha guinegr gant ann dour pe ar guin a eve.\nKement a ioul en doa da veza merzer ma lakeaz he hano da vont gant soudarded Veniz da ober brezel d’ann Turked, ha setu hen enn hent prest goude ; mes Doue a roaz da anaout d’ezhan, a greiz m’edo o pedi, oa galvet da heul eunn arme santeloc’h, ann arme a zo he labour difenn ann Iliz ha santifia ann dud. Kuitaat a eure eta ar vicher a zoudard evit distrei d’ar gear.\nNeuze e oue aliet da zimezi. Kaout a rea eur fortun euz ar re gaera, eur vaouez euz ar re fura, hag holl danvez he dad a ioa d’ezhan dioc’htu mar karje. Mes Paol n’en doa ken sonj nemed da gerzet var roudou Jezuz stag ouz ar groaz, ha raktal e troaz kein d’ar bed evit beva hervez kuzuliou ann Aviel.\nDoue her c’hargaz a bep seurt grasou dreist-ordinal. Rei a rea da anaout ar pez a dlie erruout enn amzer da zont, koumpren ha parlant a c’helle langachou ha n’en doa desket biskoaz, ha bez’en doa ive ann donezoun a viraklou. Mes, petra bennag m’oa karet gant ar pabed ha respetet gant ar veleien ha gant ann dud fidel, Paol en em gemere ato he-unan evit eunn den ha n’oa mad da netra, evit eur pec’her paour hag a ioa din da veza breset etre treid ann dud ha zoken etre treid ann drouk-sperejou.\nBeva a reaz koz-koz, ha mervel a eure erfin e Rom er bloaz 1775, goude beza aliet he Vreudeur er feson ann denera da zelc’her mad d’ar stad santel m’oant bet galvet d’ezhan gant Doue. Ar burzudou a c’hoarvezaz var he vez a reaz d’ar pab Pi Nao he ziskleria euruz hag he lakaat goudeze e renk ar Zent.\nMuioc’h a virit zo, var a lavar santez Thereza, o vedita var basion ha maro hor Zalver eget na’z euz o iun divar bara ha dour. E guirionez, n’euz netra guelloc’h evit rei d’eomp da goumpren pegement a garantez en deuz bet Doue evidomp ha pegement a garantez a dleomp da gaout evithan d’hon tro. Kasit eta ho spered, aliesa ma c’hellot, da ober eur bale d’ar jardin olived, da di Gaiphas ha da di Bilat, ha dreist holl var menez Kalvar. Eno e velot petra en deuz great ha gouzanvet eunn Doue dre garantez evidhoc’h, ha petra dleit da ober ha da c’houzanv hoc’h-unan dre garantez evithan.\nAdtapet diwar « https://br.wikisource.org/w/index.php?title=Buhez_ar_Sent/1894/Paol_ar_Groaz&oldid=23439 »\nKemmoù diwezhañ degaset d'ar bajenn-mañ d'an 3 Gou 2011, da 10:28.


Marie Angélique de Scorailles - Wikipedia\nMarie Angélique de Scorailles, hervez ur poltreder dianav.\nMarie Angélique de Scorailles, pe Marie Angélique de Scorraille de Roussille, dugez Fontanges, ganet en Gouhere 1661 ha marvet d'an 28 a viz Mezheven 1681, a oa ur serc'h d'ar roue gall Loeiz XIV. Seitek vloaz e oa en 1679, pa gouezhas etre div vrec'h ar roue, a oa 41 bloaz. E serc'h diwezhañ e voe, rak war echuiñ e oa e zarempred gant markizez Montespan ha markizez Maintenon ne oa ket serc'h peogwir e timezas dezhañ.\nGanet e vefe e kastell Cropières, e Cantal hiriv. He familh a oa unan gozh eus Aovergn. He zad Jean-Rigal de Scorrailles, aotroù Fontanges ha lec'hioù arall, a oa letanant ar Roue. Eñ an hini a roas dezhi anv douar Fontanges, deuet dezhañ a-berzh e vamm, Gillelmine de Fontanges, anezhi diwezhañ diskennadez skourr henañ ar familh gozh-se a Aovergn. Brudet e oa kened Angélique de Scorraille, dimezell a Fontanges. Blev gell sklaer kenañ he devoa, arrous, En 1678, e taolas César de Grollée, kenderv d'he zad, ouzh kened he c'heniterv, ma lavaras e karfe he c'hinnig d'al Lez evel plac'h a enor ar briñsez palatin, Liselotte von der Pfalz, dugez Orléans, ha c'hoar-gaer d'ar roue gall. Un tamm a-raok mont kuit da Bariz e reas un hunvre...\nMervel a reas en abati Port-Royal e Pariz.\nMarie Angélique de Scorailles, 1681. Skeudenn gant Nicolas de Larmessin.\nAdtapet diwar « https://br.wikipedia.org/w/index.php?title=Marie_Angélique_de_Scorailles&oldid=1858528 »\nKemmoù diwezhañ degaset d'ar bajenn-mañ d'an 14 Kzu 2019, da 18:28.


Emission Sinema : 120 battements par minute\nEmission Sinema - Episode diffusé le 15.09.2017\nUr film sevenet gant : Sofia Coppola (2017).\nGant : Nicole Kidman, Colin Farrell (1e33).\nEn ur momant difer ag istor an Amerik he deus lakaet Sofia Coppola tem ar film skrijuz-braz-mañ. E-pad ar brezel etre Nordisted ha Sudisted e oa daet ur soudard kevredet d'en em goll, gloazet, e bro e enebourion, goude boud kuitaet an dachenn-emgann evid salviñ e vuhez. Daet e oa da semplañ en ur c'hoad e-tal ur skol-lojañ evid merc'hed kristen pinvidig o familhoù. Er batimant braz ogozig goulle e oa chomet diw vaouez hebkén evid ober war-dro pemp pañsionerez yaouank n'o doa ket gellet kuitaad ar lec'h evid abeg pe abeg. Taol chañs evid ar soudard yaouank : kavet e oa bet gant unan ag ar pañsionerezed daet d'ober un droiad er c'hoad da glask kabelloù-touseg. Ha kaset ganti gant poan da gavoud repu er skolaj.\nGwelet e vez e c'hell ar chañs troiñ da fall meur a wezh, ha buan. Gwelet e vez e vez planedenn an den douzh henn gortoz pa vez an eur, kalz ne vern ar pezh a ra evid klask achap a-zoc'h krabanoù an Ankoù. Gwelet e vez ive penaoz e c'hell gwander maouezi zo, tener, dous zokén, troiñ da dàerded yein pa seblant dezhe ema o buhezioù en arvar.\nBoud eh eus ur sorbienn hag a gont istoer un den hag en doa spurmantet Azrael, ael ar Marw. Hennezh, war a seblant, en doa taolet ur sell leun a gounnar douzh an den-se : e dro a oa da voned gantañ, tre evel ma ra an Ankoù seblantoù d'ar Vretoned p'en dez divizet d'o c'has d'ar bed arall gantañ. Ha setu an den é redeg buan beteg palez ar roue Salaun ha d'henn aspediñ : "O roue meur, a-wael, a-wael, grait evid ma vin kaset diouzhtu da Vro-India d'an nebeutañ rag tuchant em eus spurmantet Azrael, ael ar Marw, ha eñv en deus taolet ur sell leun a fulor warnin. O meurdez, ma sikourit, kasit-me pell a-vamañ evid ma ne vin ket kaset gantañ diouzhtu. Yaouank on c'hoazh ha n'em eus ket c'hoant da vervel ken abred !" Hag ar roue Salaun, ken fromet gant istoer an den-se, henn laka da voned da Vro-India war askell an avel (ur strobineller ag an dibab e oa ar roue Salaun, evel-just). An deiz war-lerc'h, setu ar roue Salaun é vale e kêr hag en em gavoud a ra gant Azrael. "Petra zo degouezhet dec'h, a c'houlenn Salaun gant Azrael. Daet un den d'am aspediñ d'henn kas da Vro-India a-gaoz ma ho poa taolet ur sell a gounnar doutañ !"\n- Tamm ebed, a respontas Azrael, ne oa ket ur sell a gounnar, mez ur sell a souezh. Rag Doue en doa goulennet ganin moned da glask e vuhez e Bro-India, hag estonet-braz e oan bet douzh henn gwelet amañ. Biken, am boa soñjet, nen do amzer da voud e Bro-India a-benn àrc'hoazh, ken pell m'ema !"\nUr film terrubl eo, na nend eo. Un akt a garantez, un akt a druez hag a dro da wallhune war ar prim. Diaez eo komz anezhañ dre ar munud heb dizoloiñ steuñvenn an istoer ha diflouriñ ar mister deoc'h, ar pezh a vehe pec'hed, rag kuitaad a ra an arvester ar sal sinema badaouet un tamm, red eo henn lâred. Simudet e chom an den pa guita e azezenn vlod...\nHama, deoc'h da ouied memestra, mez e berrgomzoù : setu ar soudard degemeret en ti ha seizh plac'h éc'h ober war e dro, evid henn lakaad pare. Mez a nebeudigoù eh a an traoù da dreñkañ, abalamour d'ar seks, abalamour d'ar warizi etre ar merc'hed, abalamour da c'hoantoù ar soudard. Emberr e vez taolet reolennoù ar relijion ha tabouoù ar gumuniezh gristen-se d'ar blotoù pe d'an doullenn...\nJean-Claude Le Ruyet.20170908b.228F.


sellout pizh - Wikeriadur\nSavet diwar sellout ha pizh\nGoude beza sellet piz out-han, e lammiz, dreist ar c'hleuz enn hent, pemp paz varnugent enn he raok ; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 94.)\n... sell pizh ... — (G. MILIN, Gwechall-goz e oa..., Kemper, 1924, p. 74.)\nGoude-se e selljont pizh ouzh marc'h-houarn Ta, un ardivink a wechall-gozh, krommet e varrenn-stur war grec'h. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 78.)\nArabat sellout ken pizh hag all ouzh an dispignoù. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 32.)\nSellit piz ouz-hoc’h hoc’h-unan ha likit evez na varnfac’h ar re all. Jezuz-Krist skouer ar gristenien\nAdtapet diwar « https://br.wiktionary.org/w/index.php?title=sellout_pizh&oldid=298243 »\nKemmoù diwezhañ degaset d'ar bajenn-mañ d'an 3 Mae 2020, da 09:21.


N'eo Ket Komprenent Ar Suised Alemanek Gant An IA !\nEmañ enklaskerien o paouez reiñ lañs d’un arload web evit enrollañ komzerien a rannyezhoù suis-alamaneg.\nAr pal : aesaat komprenedigezh an arloadoù naouaat ar gomz a vez kavet e pep lec’h bremañ (« Siri » pe « Alexa » o anv). Ken kreñv eo pouez-mouezh ar suised ha ken disheñvel o rannyezhoù hag an alamaneg standard ken e chom bourdet IA-où zo pa vez komzet suis-alamaneg oute.\nKlasket e vo enrollañ 2000 eurvezh a suis-alamaneg gant an enklaskerien. Gant kement-mañ e vo maget un algoritm hag a glasko treiñ frazennoù e suis-alamaneg en hochdeutsch.\nMeur a rannyezh a za d’ober ar suis-alamaneg ha bev-tre eo ar rannyezhoù-se e Suis alamanek, dre gomz da vihanañ.


l'Ouest en mémoire - Ar vicher martolod, an toñ [Le métier de marin, la pêche au thon]\nMédiathèque Fiche média Ar vicher martolod, an toñ [Le métier de marin, la pêche au thon]\nVie économique et sociale > Vie maritime > Pêche\nGinidig eus Pleheneg, ur gumun eus bord ar mor etre ria Etel ha porzh mor an Oriant, Julien Corlay en deus heuliet roudoù e dad hag aet da vartolod pa oa pevarzek vloaz evit pesketa. Anavezet en deus ar mareajoù evit tapout toñ en ur c'houlz e renker navigañ gant gouelioù hag ober tout gant an dorn. Ur vuhez kriz ha kalet ha mareajoù hir e-pad teir sizhun dindan an holl amzer. Displeg a ra deomp ar predoù war ar vag e-lec'h e veze alies ar memes geusteurenn, alies gwech gant bara louedet. Komz a ra eus an doareoù da besketa ha lakaat an toñ da sec'ha, kenkoulz hag eus mareoù fall marc'had ar pesked.\nJulien Corlay, originaire de Plouhinec, commune littorale située près de la ria d'Etel et de Lorient, a suivi les traces de son père et embarqué comme matelot dès l'âge de quatorze ans pour pêcher en mer. Il a connu les campagnes de pêche au thon à une époque où il fallait naviguer à la voile et tout faire à la force des bras. Une vie dure et âpre et de longues campagnes de pêche de trois semaines par tous les temps. Il évoque les repas à bord où le menu ne variait guère et où le pain était souvent rassi, les techniques de pêche et le séchage aléatoire du poisson, les mauvaises pêches et le marché du poisson.\nN'em eus ket james labouret douar. Dalbezh a-barzh er mor.\nAtav oc'h bet war mor ?\nDalbezh a-barzh er mor. Ha pa vezen, pa arruemp en douar ne labouremp ket. Ni a chome daou pe dri bevar deiz da c'hortoz ken a vehe petra, ken a yaemp en-dro d'ar mor. Neuze ne raemp ket ken.\nHa da bed oad ho peus komañset da vont er mor ?\nDa bevarzek vlez. Pevarzek vlez.\nHo tad a oa martolod martreze ?\nMa zad a oa martolod. Ma zad marse ne oa ket ken nameit dek vlez pa oa daet da gomañs. Neuzen an dud a yae abred, ne oa ket kalz a vlankoù, e oa ret sailh da glask.\nHo tad a oa mestr war vag ?\nYa, ma zad a oa aet da gomañs, mestr e vag, ya, ha goude mand eo marv ma zad neuzen em eus me kemeret an hani, ar vag, ar gomandamant àrnezhi.\nHa kontant e oac'h da vont war mor ?\nN'oc'h ket bet klañv-mor morse ?\nOh nann neuzen ne vezen ket mui klañv met da gomañs pa oan aet e vezen klañv. Betek ken e oan akustumet. Oh em boe marsen ouzhpenn ugent vlez, abaoe, ma chomen tri deiz en douar, oh la la ! An deizioù kentañ pa yaen d'ar mor, oh la la ! Klañv just evel hani, met veze ret deoc'h labourat ur seurt ha bout e vezec'h klañv. Ne oa ket truez doc'h an traoù-se, an traoù-se n'eo ket ur "maladie grave". Ne bade ket nameit... Ma zalc'hec'h bout, ma komañsec'h tapout an aer ar mor ha beñ neuzen c'hwi a yae durant ur mare.\nE-pad ped devezh e chome an dud war mor da neuze ?\nOh beñ ar muiañ teir sizhun, en toñ atav. En toñ ne raes ket ouzhpenn teir sizhun gant neuzen... En toñ te a oar a-walc'h da gomañs ne oa ket "glace" na netra. An toñ-ed a dapes a veze ret leuskel doc'h ar c'hoad aveit sec'hiñ a mod-se. Ha beñ a-benn ma veze teir sizhun e veze mall dezhe darri en douar a-benn neuzen. Ar re kentañ a dapes, ne veze ket mui gwall vrav o daoulagad lod àrnezhe. Dame surtout ma veze brumm n'em goñservent ket anezhe. Gant ar brumm, em eus gwelet teurel ouzhpenn tri c'hant pesk er mor, just ec'h arri en añtre a Douarnenez. Brein e oent ! Ne veze ket nameit brumm bemdez, ne sec'hent ket anezhe. Ha da gomañs en toñ a mod-se e oa ret ma vize [un hani] sec'h ur momant aveit ma sec'hent. Neuzen te a goñserve ha besked met mod-all ne oas ket katapl, ne oas ket katapl. Ur bern bagoù é arru, e-raok arri en douar, e oa ret dezhe teurel o fesked e-raok. Beñ, ma oa ret mont da glask "vivres" ha neuzen mont en-dro. Gant an traoù-se ne dae ket kalz an argant er sac'h !\nStart e oa ar vicher ganeoc'h neuze ?\nStart e oa ar vicher ? Oh ya, start e oa ar vicher sur. Nag ha pa veze kozh amzer, pa veze fall amzer, ma veze ret d'ar paotr amen-hisiñ, amen-hisiñ, serriñ ar ris, ah ben "mon vieux" ! Bremañ, bremañ ar re a zo a-barzh e pinasoù a zo eürus a-walc'h. Bez vez fall amzer gante. Met bremañ emaint haniet ha neuzen n'o deus ket anezhe netra [diaes da sevel] na da betraiñ, "tandis que" ni a oa ret bout tout "à bras". Ha neuzen ne oa ket hani, geo blezadoù goude neuzen e oa daet tammigoù moteurioù bihan aveit hisiñ an hani, ar gouel, ar lien mar karez, e oa daet tammigoù moteurioù bihan a mod-se. Ni a hise gante, a mod arall, daou pe tri doc'h pep dris aze. Te a gomz ag ur vicher c'hoazh ! Pa vehe bremañ da gomañs ned ahen ket !\nPeseurt boued e vez ganeoc'h war vag ?\nPas forzh a voued ! A-barzh en toñ n'ho peze ket nameit... oh geo da gomañs an hani... Ha choazh da gomañs ni a gase ur charneliad, ur charneliad kig, kig moc'h, ha neuzen ur penn kaol bennak d'ober soubenn marsen durant, durant pemp pe c'hwec'h deiz àrlerc'h ni boe ket nameit toñ da zebriñ.\nNemet toñ bemdez ?\nToñ bemdez ! Gwezh a vez e veze soubenn toñ pa vezent fresk, e mod-se ni a rae soubenn toñ. Met bout a oa lod a lâre : ah tu, n'eo ket gwall vat [anezhañ evelkent hennañ] a zo kreñv. Ma lakes mat a-barzh e veze kreñv, parce que an toñ a zo kreñv ivez. Ni a roste, ni a roste un tamm toñ e-dan ar grill e mod-se ha pebr hag holen àrnoñ. Evelse e veze kavet matoc'h. Ne garen ket ar ragout toñ. Bara louedet a oa, ya. A-benn ma arrue an achumant lakomp e raemp teir sizhun labour, a-benn ma vezemp arru en douar e veze kani melen, kani glas : hennezh ne oa ket gwall apetisant. Ah nom de diou ! Me a gave neuzen er bagoù bihan [ ] toñ. Ha ni a yae d'ar Rochelle. Ni a base tri miz er Rochelle en hañv, aveit gwelet. Ha pa dapemp an douar ni a rae carnaval [ ]. Ne chomemp ket pell. Tri-bevar deiz ni a chome e mod-se. Pa ne veze ket labour d'ober, ni a yae e kêr. Teir sizhun ni a yae ar muiañ, ne raes ket ouzhpenn. Kar a-benn ma raes teir sizhun ha pa deus ket mui "vivres" a-walc'h, pas neuzen, ne oes ket kapabl da gas muioc'h ganit. Ma peze pesk ebet, a-benn ma vezent teir sizhun doc'h ar c'hoad ha dame ya, a-benn neuzen e oa mall donet en aod gante.\nPegement a dud a oe war vag ?\nPevar hag ur mous. Ne oamp ket met pevar en toñ, pevar ha mous.\nNe oa ket kalz a dud neuze ?\nAh nann, nann, ne vezemp ket kalz a dud en toñ. Pevar d'ar muiañ.\nPenaos e vez atrapet an toñ neuze ?\nBeñ gant liniennoù, gant liniennoù. Bez zo... Ni a lakae daou berch, tiens, mar karez. Ha beñ e veze seizh linienn doc'h pep perch ha neuzen àr-dreñv neuzen e veze c'hoazh div-teir. E veze c'hoazh teir c'hoazh àr-dreñv, àr-dreñv ar vag. Ha ni o amare neuze doc'h reor ar vag aveit hanial. A veze teir ha mod arall seizh, e veze seitek, seitek linienn. Ha c'hoazh e oa ret gouiet, e oa ret gouiet penaos... Pa veze pesked krochet e oa ret c'hoazh kargiñ ar re div izelloc'h aveiton, aveit ar linienn peotramant te az pehe bet añgajet tout. Ne oa ket fasil, e oa ret gouiet. Ar re a veze ganeomp gwezh a vez aveit d'an toñ a mod-se... ha ne oa ket aet gwezh ebet d'an toñ e vezent añmerdet. Int a añgaje al liniennoù. A-benn ma veze devrouilhet tout ar re-se neuzen. Te a gave labour ! E vez kaeraet àrlerc'h, te en kaera àrlerc'h, hag er gwalc'h, te er [remu] aveit lemel ar gwad. Te er lak neuzen a-skourr doc'h ar c'hoad, doc'h an hani, e-lec'h ma vezont skourret mar karez te er lak a-skourr aze da sec'hiñ, aveit dizour, e-raok neuzen o leuskel a-skourr aveit mat. Pa ne vez ket mui neuzen, dame, ni a zalc'h a mod-se ken na gavomp ur bankad arall en-dro. Met gwezh a vez e veze ret dit monet pell e-raok ma kaves hani. Gwezh a vez [daou zevezhiad] ne dapes ket kalz. Em eus gwelet gober pemzektez, pemzektez a vor aveit c'hwec'h pesk àr 'n-ugent. Ne oa ket lourd. Ma, ha gant ar briz ma oa c'hoazh neuzen, ne oa ket [ ]. Ne rez ket fortun. N'em eus ket me james en em gavet mat en toñ atav, james. Ar muiañ m'am eus graet amañ a oa seizh mil lur. Met seizh mil lur neuzen a oa mat. Neuzen ! E mod arall, tri mil pe pevar, tri mil am beze forzh aes, tri-pevar mil. E oa c'hoazh apeupre pa dapes pevar-pemp mil un hañviad e oa dija brav. Neuzen an argant a oe ker !


Journal de Renaud Camus, dimanche 15 décembre 2013\ncréée le lundi 16 décembre 2013, 11 h 11Plieux, dimanche 15 décembre 2013, minuit vingt. Il est vaguement question de nouveau, pour moi, comme l’année dernière, d’une candidature électorale, cette fois-ci ~~~~~ ~~~~ ~~~~~~~~~~~~, ~~~~ ~~~ ~~~~~ ~~~~~~~~~ ~~~~ ~~~ ~~~~~~ ~~~~ ~~~ ~~~~~ ~~~ plus congénial, si ~~~~~ ~~~~ ~~~’~~~~~~ ~~~ ~~~~~ ~~~ ~~~~. ~~~~~~~~~ ~~~~~~~~~~~, ~~~~~~~~~~~~~ ~~~~~~~~~ ~~ ~~~~ ~~~~~ “~~~~~~~~~~~”, ~~~ ~~~~~~~~ ~~~~~~~~~~~~~~ ~~ ~~~~~ ~~~~~~~~~~, ~~~~~, ~~~~~~~~~~~~~ ~~~~~~~~~~~ ~~~ ~~~~~~~~~~~, ~~~ ma part, non ~~~~ ~~~ ~~~~~~ ~~~~~~~~~, ~~~~~~~, ~~~~~ ~~~ ~~~~~~~~~~~~~~ ~~~~~ ~~~~~~~, ~~~~ ~~~ ~~~~~~~~ ~~ ~~~~ ~~~~~~~~~~ ~~~~ ~~’~~~~~~~~~ ~~ ~~~~ ~~~~~~~, ~~~~~ ~~~~~~~~~ ~~~ ~~~~~ ~~ ~~~~~ acceptable. Si la ~~~~~~ ~~~ ~~~~~~~~~~ ~~~ ~~~~ ~~~ ~~~~~~~~~ ~~~~~, ~~~~~ ~~~~, ~~~~~~ ~~~~~~~~~ ~~~~ ~~~~~~~~~~ ~~~ ~~~~ ~~~~~~~~~~~~~~, ~~~~~ ~~’~~~-~~~~~~~~ ~~~ ~~~~~ ~~~ ~~~~, ~~~ ~~~ ~~~~~ ~~~~~ le boisseau, ne ~~~~~~~-~~~ ~~~~ ~~~~~~~~~~~, ~~~ ~~~~~ ~~~~~~~ autonomie.\nOn ~~~~~~ ~~ ~~~~, ~~~~~ ~~~~~~~~~ ~~~~~~~~, ~~~~~ ~~~~~ ~~~~~ ~~~ ~~~~~~ ~~~~~ ~~~ ~~~~~~~~~~~~~~~ ~~~~~~~~~. ~~~ ~~~~~~~~~~ ~~~~~~~ ~~~~~ ~~~~~~~~~, de ce côté-là, ~~~ ~~~~ ~~~~~~~ ~~~~~ ~~~~~~~~~~~~ ~~~~~~~~~~. ~~~~~~, ~~~~ ~~~~~~~~~~ ~~~~~~~~~~, ~~~ ~~~~~~~ ~~~ IVe ~~~~~~~~~~~~~~~ ~~~~ ~~’~~~~~~~~~~. ~~~ ~~’~~~ ~~~~~ ~~~~~ ~~~~~~ ~~~~~~~~~. ~~~~~ ~~~~ ~~~~~~~~~~~~~~~-~~~ ~~~ candidature aurait fatalement ~~~ ~~~~~~~~~~ “~~~~~~~~~~~~~~”, ~~~~ ~~~~~~~~~~~ ~~~ ~~~~~~~ ~~~~~ ~~~~~~~~ ~~~ ~~~~~~ ~~~~~ ~~~~~~~~~ ~~~ ~~~ ~~~~~, ~~~ ~~~~ ~~’~~~~ ~~~~ ~~~~~~ ~~~~ ~~~~~~~~~~~~, ~~~~~~~~~ ~~’~~~~~~~~~, ~~~~~ ~~~~~ majorité, me détestent. ~~~ VIe, ~~~~~ ~~~ ~~~~~~~~~~~~~~ ~~~~~~~~~, ~~~~~~~ ~~~~~~~~ ~~ ~~~~~~~~~. ~~~ ~~~~~~ ~~~~~~~~~ ~~ ~~~~ ~~~~~ VIIe, ~~~~~ ~~~~ ~~ ~~~~~ ~~~~ ~~~~~~~~~~ ~~~~~ ~~~ ~~~~~~ ~~~ qui n’est pas ~~~~~~~ ~~~ ~~~~~~ — ~~~~ ~~~~~ ~~~ ~~~ ~~~~~~~~~~~~, ~~~~~~ ~~~~ ~~~~ ~~~~~~~~~~~~ ~~~~~~~~ ~~~ l’arrondissement.\nMoi ~~~ ~~~ ~~~~~~~ ~~~~ ~~~~ ~~ ~~~~~~~~~~~~ ; ~~~~~, ~~~~~~ ~~~~ ~~~~ informateur ne sait ~~~~~ ~~~ ~~~ ~~~~~~~~~~ ~~~~~~~~~ ~~~~~ ~~~ ~~~~~~~~ ~~~~~~~, ~~~~ ~~~~~~~~~~ ~~~~~~~~~~ ~~~~~~~~~~~~ ~~~~~~~~~ ~~~~~ ~~~~ ~~~~~~~~~~~ ~~~~~~~~~. ~~~ ~~~ ~~~ ~~~~~~~~~~~. ~~~~ ~~~~~~~~~ ~~~~ ~~~~ ~~~ ne suis guère ~~~~~~~~~~. ~~~~~ ~~’~~~~~~~~~, ~~~~~~~ ~~~~ ~~~~~, ~~~~~~~ ~~~~~~~~~~~~~ ~~~~~~~~~ ~~ ~~~ “~~~~~~~~~”. ~~’~~~~ ~~~ ~~~ pas ~~~ ~~~~~~~, ~~~~~~~ ~~~ ~~~~~~~~~~~~~ ~~~~~~~~~~~~ ~~~’~~~~~ ~~~~~~~~~, ~~~~ ~~~~~~~ ~~~ contraire une contradiction ~~~~~~~~, ~~~ politique.\nLe ~~~~~ ~~~ ~~~~ ~~ ~~~~~~~~, ~~~~~~ ~~~~~~~~~~~~~~~ ~~~~~~~~ ~~~~~~~. ~~~~~~, ~~~ ~~~ ~~~~~ ~~~~ ~~~~~~~ ~~ ~~’~~ ~~~~~~~~~ ! ~~’~~~ ~~~~~~~ ~~~~ ~~~~~~~ ~~~~~ ~~~ première saisie de ~~~~ ~~~~ ~~~ ~~~~~~, ~~~ ~~’~~ ~~~~~~~~~ ~~~~~~~~ ~~’~~~ ~~~~~~~~, ~~~ ~~~~~ ~~’~~~~~~, ~~~~~~ ~~~~ ~~~ ~~~~~~~~ ~~~~~~~~~~ ~~~~~~ ~~~~ ~~~~~~~~~ ~~~~~~~~~~. ~~~~~~ ~~~~~~~~ ~~~~ ~~~ ~~~~~~ donc. Je comprends ~~ ~~~~~~~~ ~~~~~~~~~ ~~~ ~~~~~~~ ~~~~~~ ~~~~~~ ~~~ ~~~~~~~~~ ~~~ ~~~~~ ~~~~ ~~~ ~~~~~~~~~~ ~~~’~~~ ~~~~ ~~~~~~ ~~ “~~~~~~~~ ~~~ ~~~~ ~~~ ~~~~~~”. ~~~~~ ~~~ ~~~ ~~~~~~~~~~ pas pourquoi il ~~~~~ ~~~~ ~~~ ~~~~~~ ~~~~~~ ~~~~~ ~~ ~~~ ~~~~~~ ~~~~~~~~~~~, ~~~ ~~~~~ ~~~~~~~~~~, ~~~~~~~~~~~~~ ~~~~~ ~~~ ~~~~~~~~ ~~~~ ~~~~-~~~~~~~~~~~~~~~ (~~~ ~~~~~ ~~~~ ~~~~~~~~~~~~~~~ ~~~ ~~~ ~~~~~~~~ ~~~~~~~~~~~ pas compte).\nvoir l’entrée du dimanche 15 décembre 2013 et ses 2 images dans Le Jour ni l’Heure


Festival du Livre en Bretagne - 24-25 octobre 2020 » François Vallée, Tad ar brezhoneg\nFrançois Vallée, Tad ar brezhoneg\nGeriadur brezhoneg Treger-Goueloù ha Kernev-Uhel\nFrañsez Vallée, den a bouez en istor ar brezhoneg, en doa boulc’het, ouzhpenn ur c’hantved ’zo bremañ, ul labour dastum divent. Padout a raio e enklaskoù e vuhez a-bezh, koulz lavarout. Dre e lennadennoù, e genlabour gant tost da gant kenskriver feal ha barrek o chom e takadoù-bro disheñvel, en deus strollet, studiet ha renket ur c’heriaoueg pinvidik a oa en implij gant e genvroidi.\nN’eo ket ur geriadur klasel, met un dastumad dibar a c’herioù hag a droiennoù rouez, saourus ha dic’hortoz a-wechoù. Ur brezhoneg yac’h ha bev evel ma veze skrivet ha komzet en Treger, Goueloù ha Kernev-Uhel e penn kentañ an XXvet kantved. Al labour prizius ha dibar-mañ, bet graet a-hed bloavezhioù ha bloavezhioù, a ra ouzhpenn 3000 follennad dornskrivet, chomet diembann betek-henn.\nFrañsez Vallée, ar barzh Abherve, a zo bet ganet d’ar 26 a viz Gwengolo 1860 e Plounevez-Moedeg ha marvet d’an 3 a viz Mae 1949 e Roazhon. Ur yezhoniour, kelaouenner ha skrivagner a bouez eo en istor al lennegezh hag ar yezhoniezh vrezhonek e penn kentañ an XXvet kantved.\nSavet eo bet milin-baper Vallée gant e familh e 1855 war vord al Leger e Benac’h. Tro en doa bet Frañsez Vallée da glevet ha da gomz brezhoneg gant al labourerien niverus a oa eno. Abred e oa deuet neuze d’en em dommañ ouzh ar yezh.\nDiwezhatoc’h en deus graet studioù keltiek e Roazhon ha desket kembraeg gant Joseph Loth.\nAnavezet eo dreist-holl evit e bennoberenn, ar Geriadur bras galleg-brezhoneg, embannet evit ar wech kentañ e 1931, hag a reas berzh bras e-pad pell. Met rener kazetennoù, evel Kroaz ar Vretoned ha Breiz, dastumer (gantañ e oa bet enrollet war pladennoù koar mouezh Marc’harid Fulup, ar ganerez ha konterez), skrivagner, pedagogour (La langue bretonne en 40 leçons) eo bet ivez…\nE anv a zo bet roet d’un toullad straedoù e Breizh ha da Greizenn Sevenadurel Sant-Brieg.\nLabour F. Vallée bet graet d’ur mare ma oa ar brezhoneg yezh al lodenn vrasañ eus ar gevredigezh e Treger-Goueloù a adro dimp gerioù ha stummoù lavar bet kollet pe ankouaet a-hed ar bloavezhioù.\nPep hini a c’hello bremañ dizoloiñ pe addizoleiñ an teñzor-se, zoken en tu all da harzoù Treger ha Goueloù : yezhourien, klaskerien, studierien, konterien ha kement hini dedennet gant ar brezhoneg. Ouzhpenn dastum gerioù en deus keñveriet F. Vallée anezho ivez gant stummoù all e Breizh a-bezh hag a-wechoù gant ar c’hembraeg pe zoken ar c’herneveureg.\n600 pajenn ; ment : 19 x 24,6 cm\n7498 ger meneget, 100 kenskriver, 146 kumun meneget\n14 straed Louzaouenn-an-Hañv – 22300 LANNUON\n02-96-48-03-00 / kab@brezhoneg.org